Die Gewone troupant (Coracias caudatus) is 'n algemene standvoël in savanne. In Engels staan die voël bekend as die Lilac-breasted Roller. Die voël is 29 cm lank en 37 cm met die middelstert ingesluit. Die volwasse voël het gepunte stertvere, die kroon, agternek en mantel is turkoois en die bors is ligpers. Die langstertvere val uit in die winter wanneer die voël verveer. Die jong voël is valer en het nie verlengde stertvere nie. Dit word onderskei van die Europese troupant deur dat die kop en snawel kleiner en die slagvere blou en nie swart is nie. Die voël sit oop en bloot en dikwels op telefoondrade. Gewone troupant in die Nasionale Etoshawildtuin, Namibië. Gewone troupant in die Suid-Luangwa Nasionale Park, Zambië. Gewone troupant met 'n sprinkaan in Botswana. Gewone troupant in die Samburu Nasionale Reservaat, Kenia. Gewone troupant in die Suid-Luangwa Nasionale Park, Zambië. Gewone troupant in die Krugerwildtuin, Suid-Afrika. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011.


Die pankreas (Grieks '"morite tutti coglioni"' (kreas) = vleis) of die alvleisklier is 'n orgaan wat retroperitoneaal (agter die peritoneum) in die buikholte, gedeeltelik agter die maag en die boonste deel van die dunderm (duodenum) geleë is. Dié orgaan is ook aanliggend tot die linkernier en bynier. In volwassenes is die pankreas 12 tot 15 cm lank en weeg dit 70 tot 100 gram. Dit bestaan uit 'n caput (kop), 'n corpus (liggaam) en 'n cauda (stert) en is 'n gemengde klier met eksterne en interne sekresie (afskeiding). Die funksie van die orgaan is dus tweeledig, naamlik: Eksokrien (ekstern): produksie en sekresie van 1,5 tot 3 liter spysverteringsensieme (naamlik tripsien, amilase, lipase en peptidase) wat via die ductus pancreaticus (Wirsungi) afvloei na die duodenum. Endokrien (intern): met onder andere produksie en afskeiding van insulien, glukagon en somatostatien wat in die bloed afgeskei word. Hierdie artikel is ’n saadjie. Voel vry om Wikipedia te help deur dit uit te brei.


Pieter Hendrik Kritzinger (1870–1930) is gebore is op die plaas Wildemanskraal in die Port Elizabeth distrik en oorlede is in Cradock. Hy was ‘n Boere generaal en guerillamag aanvoerder tydens die Tweede Vryheidsoorlog. Hy was die seun van Wessel Kritzinger en Magdalena Rudolph. As kind trek hy saam met sy ouers na die Ladybrand omgewing. Op die ouderdom van 17 begin hy op sy eie boer in die Rouxville distrik. Toe die oorlog uitbreek dien hy in die Rouxville kommando van Hoof Kommandant Olivier. Hy neem deel aan die Slag van Stormberg gedurende Desember 1899. Gedurende Februarie 1900 bevind hy hom in die Bloemfontein omgewing en word later deel van generaal Christiaan de Wet se mag. Kritzinger neem vervolgens deel aan die Slagte van Sannaspos, Reddersburg en Lindley. Gedurende Augustus 1900 neem hy deel aan die aanval op Winburg waar Kommandant Olivier gevangene geneem word. Kritzinger word in sy plek aangestel. Op bevel van generaal De Wet se instruksies val hy die Kaapkolonie binne gedurende Desember 1900 en gaan draai by Oudtshoorn. Hy het saam met Gideon Scheepers suksesvolle aanvalle diep in die Kaapkolonie teen Britse troepe geloods. Dit het Britse kommunikasie- en voorraadlyne erg ontwrig.


Aktuariële wetenskap gebruik wiskundige en statistieke metodes om finansiële en versekeringsprobleme op te los. Aktuariële Genootskap van Suid-Afrika Aktuaris Hierdie artikel is ’n saadjie. Voel vry om Wikipedia te help deur dit uit te brei.


Die miskruier is 'n soort kewer wat bekend is daarvoor dat hy mis in ronde balletjies rol, rondstoot en begrawe, asook sy geneigdheid om eiers in dieremis te lê. Miskruiers word in die familie Scarabaeidae geklassifiseer, wat meer as 20 000 spesies in verskeie genera bevat, insluitend die Afrika-genus Goliathus, die grootste en swaarste van die kewers. Miskruiers leef in verskeie habitats, insluitend woestyn, plaasland, woude en graslande. Hulle hou nie van uiters koue of droë weer nie, en kom dus voor op alle kontinente behalwe Antarktika. Die miskruier se dieet bestaan hoofsaaklik uit mis. Hulle vreet mis van 'n verskeidenheid diere, solank as die dier 'n herbivoor is. Miskruiers vreet ook sampioene, blare en ander ontbindende materiaal. Miskruiers hoef nie enigiets anders te vreet nie, omdat die mis al die benodigde voedingstowwe bevat; hulle hoef nie eens water te drink nie. Die miskruier se lyf bestaan uit 'n kop, abdomen en toraks. Hulle het bene, geleë op die toraks, wat gespesialiseerd is vir die grawe van mis en die rondrol daarvan. Die miskruier het 'n volledige metamorfose.


Colonia Tovar is 'n dorp met 14 300 inwoners, sowat 70 kilometer wes van die Venezolaanse hoofstad Caracas in die deelstaat Aragua. 'n Groot persentasie van die dorpsbevolking is nasate van Duitse immigrante uit die Kaiserstuhl-gebied wat hier in 'n subtropiese omgewing 'n idilliese kolonie met vakwerkhuise en Duitse kulinêre tradisies - met onder meer Duitse bier en Swartwoudkoek - gestig het. Ook koekoekklokke, die bekendste soort Swartwoudklokke, word hier nog steeds vervaardig. Die dorp het danksy sy florerende toerisme- en landboubedryf die hoogste per capita-inkomste in Venezuela. Colonia Tovar lê wes van Caracas in 'n reënwoudgebied van die kusgebergte, teen 'n hoogte van sowat 1 800 tot 2 000 meter bo seevlak. Die dorp het 'n subtropiese klimaat met 'n gemiddelde jaarlikse temperatuur van 16 °C. In 1842 is 358 burgers van die Duitse dorp Endingen in die Kaiserstuhl-bergreeks deur 'n Venezolaanse grootboer uitgenooi om hulle in dié Suid-Amerikaanse land te vestig om die plaaslike landbou te ontwikkel. Hulle het via Straatsburg na Le Havre in Normandië (Frankryk) en van daar per skip na Venezuela gereis.


Fraktaalmeetkunde of verdelingsmeetkunde is die meetkunde wat die graad van onreëlmatigheid meet van bepaalde tipes onreëlmatige vorms. Die term fraktaal word afgelei van latynse begrip fractus wat die oppervlak van 'n gebreekte steen aandui. 'n Fraktaal word gesien as 'n vorm wat geheel en al onreëlmatig is en waarvan dieselfde graad van onreëlmatigheid figureer op alle skale van waarneming. Dus 'n fraktaalvorm lyk dieselfde ongeag van hoe naby of van hoe vêr die vorm van die waarnemer is. In effek beteken dit dat 'n waarneming van 'n gedeelte van 'n fraktaalstelsel ekwivalent is aan die waarneming van die stelsel as geheel. Fraktaalmeetkunde het getoon dat daar tog 'n patroon van orde bestaan in 'n sisteem van wanorde. Fraktaalmeetkunde het baie bygedra tot die ontwikkeling van wiskunde, stelselteorie en chaosteorie. Sedertdien is daar gevind in die natuurwetenskap en biologie dat fraktaalpatrone orals in die natuur bestaan. Benoit Mandelbrot het die veld van fraktaalmeetkunde ontwerp gedurende die 1970's en het die term fraktaal in 1975 die lig laat sien.


Die ziggoerats wat in Ur gebou is, is die bekendste voorbeeld van die Sumeriese boustyl. Die Sumeriese beskawing is bekend vir van die oudste vorme van argitektuur. Die Sumeriese strukture is gebou van plaaslike beskikbare materiaal. Kleigebonde bondels riete het gedien as strukturele raamwerke vir hutte en sale. Songebakte kleistene is gebruik om mure te bou tussen hierdie stutpilare. Verskeie paleise en tempels met binnehowe is deur die Sumeriërs gebou. Hierdie artikel is ’n saadjie. Voel vry om Wikipedia te help deur dit uit te brei.


John Constable [ˈkʌnstəbəl, ˈkɒn-] (* 11 Junie 1776, † 31 Maart 1837) was 'n Engelse Romantiese skilder wat veral bekendheid verwerf het met sy landskapskilderye van Dedham Vale in die omgewing van sy geboorteplek East Bergholt in die graafskap Suffolk - 'n streek wat tans as Constable Country bekendstaan. Constable het 'n rewolusie in die waterverfskilderkuns meegebring deur die manier waarop hy die weer, lug en atmosfeer uitgebeeld het. Hy was 'n voorloper van impressionisme en word saam met J.M.W. Turner aangeskryf as die een van die grootste Britse landskapskilders. Dit was die groot toewyding waarmee hy die landskapstonele van sy geboortestreek op doek verewig het wat Constable se kunswerke so bekoorlik maak. "Ek dink ek moet my eie plekke op die beste manier skilder", het hy in 1821 aan sy vriend John Fisher geskryf, "skilder is niks meer as 'n ander woord vir gevoelens nie." Constable se bekendste skilderye sluit Dedham Vale (1802) en The Way Hain (1821) in. Alhoewel sy skilderye tans onder die gewildste en kosbaarste Britse kunswerke gereken word, kon Constable in sy leeftyd min finansiële voordeel daaruit trek.


Die USS Constitution (1797), bekend as "Old Ironsides" is 'n houtromp driemasfregat van die Amerikaanse Vloot. Hy is vernoem na die Amerikaanse grondwet en is die oudste varende skip ter wêreld. (HMS Victory is drie dekades ouer, maar is permanent in 'n droogdok gestasioneer). Constitution was een van ses fregatte vir vervaardiging goedgekeur ingevolge die Amerikaanse Vlootwet van 1794. Joshua Humphreys het die skepe as slagskepe ontwerp. Die Constitution en sy susterskepe was gedugte opponente vir selfs die beste oorlogskepe van die tyd, aangesien hulle groter en swaarder bewapen was as 'n standaardfregat. Die Constitution is gebou in Edmund Hart se skeepsbouaanleg in Boston van elastiese eikehout, met planke van tot sewe duim (178 mm) dik. Die skip se ontwerp was ook uniek vir sy tyd weens die diagonale kruisverspanning van die skeepsraamwerk wat besonder bydra tot die skip se strukturele sterkte. Paul Revere het die koperspykers en -boute wat die planke aanmekaar hou en die koperomhulsel wat die romp beskerm, vervaardig. Die Constitution is op 22 Julie 1798 ter water gelaat en het sy eerste aktiewe patrolering teen die suidooskus van die VSA onderneem gedurende die Kwasi-oorlog met Frankryk.


Koördinate: 40°42′42″N 74°0′45″W / 40.71167°N 74.01250°W / 40.71167; -74.01250 Hierdie artikel handel oor die voormalige Wêreldhandelsentrum in New York. Vir ander soortgelyke geboue soos die Wêreldhandelsentrum, Kemptonpark gebruik die stadspesifikasie om na die spesifieke artikel te gaan. Die Wêreldhandelsentrum (Engels: World Trade Center) was 'n kompleks bestaande uit sewe geboue in New York, wat deur die Amerikaanse argitek Minoru Yamasaki ontwerp is. Dit is onder leiding van Larry Silverstein van die Haweowerheid van New York en New Jersey, rondom 'n sentrale plaza aan die suidekant van Manhattan in die hartjie van die finansiële distrik opgerig. Die kompleks was meestal bekend vanweë sy indrukwekkende Tweelingtorings met 110 verdiepings elk. Die geboue het 'n bomaanval op 26 Februarie 1993 oorleef. Al die geboue in die kompleks is egter met die terroriste-aanval op 11 September 2001 vernietig. Twee (die Tweelingtorings, geboue 1 en 2) het ineengestort en die ander (3, 4, 5, 6) is tydens die aanval onherstelbaar beskadig. Gebou 7 van die Wêreldhandelsentrum het ook ineengestort.


Anglo-Normandies (Frans: anglo-normand, Normandies: anglio-nouormand, Engels: Anglo-Norman) of Anglo-Frans, is die naam van die vorm van Frans wat tydens die Middeleeue vier eeue lank in Brittanje gebruik is. Die taal het 'n groot invloed op Engels gehad en sowat 10 000 woorde van Normandiese of Franse oorsprong is in Engels opgeneem. Die term Anglo-Normandies het ontstaan uit die opvatting dat dit 'n variasie van Oudnormandies is wat saam met Willem die Veroweraar in Engeland aangekom het. Daar word egter gemeen Willem se weermag was heterogeen en dat mense van oral uit Frankryk hulle in Engeland gevestig het. Uit geskrifte wat behoue gebly het, blyk dit ook dat die taal gebruik is deur 'n groot verskeidenheid mense, wat gestrek het van eerstetaalsprekers tot mense wat slegs 'n geringe kennis van die taal gehad het. Sommige vakkundiges meen dus dat die taal eerder as Anglo-Frans behoort bekend te staan. Anglo-Normandies is in 1066 na Engeland ingevoer nadat die Hertog van Normandië, Willem die Veroweraar, die Saksiese leër van koning Harold II in die Slag van Hastings verslaan het.


Die National Association for the Advancement of White People (NAAWP) ("Nasionale Vereniging vir die Vooruitgang van Blankes") is 'n blanke politieke organisasie in die Verenigde State wat in 1980 deur die politikus David Duke gestig is. Sy naam is ontleen aan - en parodieer ook - die National Association for the Advancement of Colored People (NAACP). Die groepering is 'n voorstander van blanke separatisme, maar nie blanke oorheersing nie. Sy hoofkwartier is in Metairie, 'n voorstad van New Orleans (Louisiana). Die NAAWP staan veral bekend vir sy opposisie teen regstellende aksie-programme, en die organisasie pleit ook vir 'n strenger handhawing van wet en orde. Dit steun onder meer die doodstraf en die sogenaamde three strikes-wette. Sy leuse is "Gelyke regte vir almal - besondere voorregte vir geeneen nie". Sedert 1 Januarie 2005 verwys die NAAWP se webwerf na die organisasie as die National Association of Working People ("Nasionale Vereniging van Werkende Mense"). Aanhangers van die NAAWP beweer dat daar dubbele standaarde ten opsigte van die NAAWP en die NAACP gehandhaaf word.


Die Zoroastrisme is een van die oudste oorlewende monoteïstiese godsdienste op aarde. Hoewel daar vandag wêreldwyd net sowat 250 000 tot 300 000 volgelinge van hierdie antieke godsdiens is, was dit eens die amptelike godsdiens van die magtige Persiese Ryk. Wat die Zoroastrisme ook interessant maak, is dat dit in sekere opsigte verbasend baie ooreenkomste toon met ander antieke godsdienste soos Judaïsme, Islam, Christendom en Manigeïsme. Zoroastrisme is 'n monoteïstiese godsdiens wat die bestaan van net een, ewige, alwetende, regverdige en goeie Skeppergod wat alles wat bestaan deur Sy "Heilige Woord" (Manthran) geskape het, voorstaan. Hierdie God, wat van alle ewigheid af leef en self nie geskape is nie, se naam is Ahura Mazda en Hy alleen is waardig om deur mense aanbid te word. Ahura Mazda het ses hemelse wesens of engele geskape wat die Amesha Spentas ("liefdadige onsterflikes") genoem word. Die Amesha Spentas vorm saam met God se Heilige Gees (Spenta Ohrmazd of Spenta Mainyu) die "goddelike sewetal", wat die mens lei in goedheid, goeie denke, waarheid, krag, toewyding, volmaaktheid en onsterflikheid.


Leipzig is die grootste stad in die Duitse deelstaat Sakse aan die Pleißerivier, 145 kilometer suidwes van Berlyn, met meer as 'n halfmiljoen inwoners. Saam met die stad Halle vorm dit 'n metropolitaanse gebied en maak ook deel uit van die sogenaamde Sachsendreieck (Driehoek van Sakse) met drie groot stedelike agglomerasies - naas Leipzig-Halle word Chemnitz-Zwickau en Dresden hierby gereken. Danksy sterker bevolkingsgroei in die vroeë 21ste eeu het Leipzig by Bremen verbygesteek om die tiende grootste stad in Duitsland te word. Die naam van die stad is afgelei van die Slawiese Lipsk of "Plek van lindebome". Lipsk is ook die Sorbiese naam van Leipzig. Sedert die 19de eeu dra die stad die poëtiese bynaam "Klein-Parys" of "Pleiß-Athene". Die oudste bekende Slawiese nedersetting in die gebied van Leipzig dateer uit die tydperk omtrent 900. Duitse setlaars het die stad in die jaar 1015 digby 'n Slawiese dorpie (Lipsk) gestig. Thietmar van Merseburg berig in sy Chronikon VII, 25 van die "urbs Libzi". Die nedersetting het vinnig gegroei en in die jaar 1165 stadstatus en die voorreg om as 'n markstad op te tree gekry.


Hierdie artikel handel oor die planeet Mercurius. Vir ander betekenisse van die naam, sien Mercurius (dubbelsinnig). Mercurius is die naaste planeet aan die son, en is ook die kleinste planeet in ons sonnestelsel. Mercurius wissel in helderheid van tussen -0,4 (baie helder) en 5,5 (baie dof) wanneer dit vanaf die aarde waargeneem kan word. Aangesien die planeet baie na aan die son geleë is, beteken dit dat dit slegs sigbaar is kort na sonsondergang. Daar is relatief min bekend oor Mercurius. Die enigste ruimtetuig wat ooit naby Mercurius was, is Mariner 10 wat tydens 1974 tot 1975 ongeveer 40-45% van die planeet se oppervlakte gekarteer het. Daar is tans 'n nuwe sending (Messenger) onder leiding van NASA en ESA onderweg na Mercurius. Die oppervlakte van Mercurius het dieselfde voorkoms as die van ons maan, vol kraters. Mercurius het geen atmosfeer nie en is ook een van die min planete wat nie oor 'n maan beskik nie. Mercurius bestaan grootliks uit 'n ysterkern, wat 'n magnetiese veld van ongeveer 1% die sterkte van die aarde se magnetiese veld genereer.


Riaz Ahmed Gohar Shahi (Oerdoe: ریاض احمدگوھرشاہی; 25 November 1941– 25 November 2001) was 'n Pakistanse skrywer, Soefi geestelike leier, en stigter van die Internasionale Geestelike Beweging Anjuman Serfaroshan-e-Islam. Hy is in die klein dorpie Dhok Gohar Shah in die distrik Rawalpindi gebore. "Great Muslims of undivided India". Kalpaz Publications. Besoek op 2 Desember 2010. Voorsitter van ASI Moslem Sufi Aangesig van Gohar Shahi verskyn op Kaaba Amptelike Webwerf van Gohar Shahi Geargiveer 22 Augustus 2007 op Wayback Machine (Engels) Amptelike Webwerf van Gohar Shahi (Oerdoe) Hierdie artikel is ’n saadjie. Voel vry om Wikipedia te help deur dit uit te brei.


'n Genetiese oorerwingspatroon wat daarop neerkom dat slegs een alleel van 'n geen in 'n indiwidu aanwesig hoef te wees om te lei tot die uitdrukking van die fenotipe. Dus, by 'n kenmerk wat outosomaal dominant oorgeërf word, sal die teenwoordigheid van die dominante alleel in 'n homosigoot én 'n heterosigoot lei tot die uitdrukking van die fenotipe. 'n Voorbeeld is oogkleur, waar bruin oë (B) dominant is oor blou oë (b). Dus sal beide die genotipes BB én Bb lei tot 'n bruin oë en slegs die genotipe bb tot blou oë. Ander oorerwingspatrone: Outosomaal ressessief X-gekoppeld dominant X-gekoppeld ressessief Hierdie artikel is ’n saadjie. Voel vry om Wikipedia te help deur dit uit te brei.


Die Ikwezi Plaaslike Munisipaliteit was een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika. Dit het met Baviaans en Camdeboo Plaaslike Munisipaliteite saamgesmelt na 3 Augustus 2016, om die nuwe Dr Beyers Naudé Plaaslike Munisipaliteit te vorm. Nedersettings in die munisipaliteit: Dan Sandi View Jansenville (setel) Klipplaat KwaZamukucinga Waterford Wongalethu


Port Beaufort is 'n dorpie by die mond van die Breederivier in die Wes-Kaap, Suid-Afrika. Die dorpie is vernoem na die hertog van Beaufort, die vader van die Kaapse Goewerneur, lord Charles Somerset. Joseph Barry se handelsryk het 'n groot invloed op die dorp gehad. Barry het in 1819 vanaf Londen in Suid-Afrika aangekom. Hy het vinnig gesien dat hy met skepe en bote goedere vinniger tussen Kaapstad en die Overberg kan vervoer. Dit het die ossewaens tot drie weke geneem om die tog tussen Kaapstad en Swellendam te voltooi. Barry het onmiddellik 'n hawe op die noordelike oewer gebou van die Breederivier wat Port Beaufort geword het. As bote eers oor die sandbank by die mond van die rivier kon kom, kon hulle vir 40 km op die rivier vaar tot by Malgas. Barry het ook by Malgas 'n kaai en pakhuis gebou. Nadat baie skepe by die monding van die rivier gesink en hulle vrag verloor het, het Barry die Kadie, 'n stoomskip van 150 ton in Skotland laat bou. Sy nooiensvaart was op 26 September 1859.


Argaios I (Grieks: Αργαίος), uit die Argeïese Dinastie, was van 678 tot 640 v.C. koning van Masedonië. Hy was die seun van Perdikkas I en die pa van Philippus I. Die dragme het vermoedelik tydens sy bewind in omloop gekom. Hierdie artikel is vertaal vanuit die Nederlandse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Stompneusbaai is 'n vissersdorp aan die Atlantiese Oseaan, Wes-Kaap, Suid-Afrika. Dit is net noordwes van St. Helenabaai. Daar is visverwerkingsfabrieke in en om Stompneusbaai. Lys van dorpe in Suid-Afrika Op Pad in Suid-Afrika. B.P.J. Erasmus 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Die Premiersokkerliga is die hoogste sokkerafdeling in Suid-Afrika in die betaalde manskompetisie wat deur die Suid-Afrikaanse sokkervereniging georganiseer word. Die kompetisie bestaan uit sestien klubs, waar die nommer sestien aan die einde van die seisoen na die Nasionale Eerste Divisie relegeer. Die kampioene kwalifiseer vir die CAF-kampioeneliga. Black Leopards TTM Johannesburg AmaZulu Bloemfontein Celtic Chippa United Golden Arrows Baroka Mamelodi Sundowns Supersport United Maritzburg United Cape Town City TS Galaxy Stellenbosch Joburg-spanne Kaizer Chiefs Orlando Pirates Moroka Swallows FC Highlands Park AmaZulu Baroka Black Leopards Bloemfontein Celtic Cape Town City Chippa United Golden Arrows Kaizer Chiefs Mamelodi Sundowns Maritzburg United Moroka Swallows Orlando Pirates Stellenbosch Supersport United TS Galaxy TTM In hierdie tabel verskyn die wenners van die Premiersokkerliga en sy voorgangers die Nasionale Sokkerliga (tussen 1985 en 1995) en die Nasionale Premiersokkerliga (tussen 1978 en 1985). Al die wenners in hierdie tabel kan beskou word as die sokkerkampioen van Suid-Afrika. Voor 1978 was daar twee afdelings gewees: die NPSL (sedert 1971) vir swart spelers en die Nasionale Sokkerliga (sedert 1959) vir wit spelers, as gevolg daarvan kan 'n duidelike sokkerkampioen van Suid-Afrika nie aangewys word nie.


Die Brusselse Hoofstedelike Gewes of die Gewes Brussel-Hoofstad (Nederlands: Brussels Hoofdstedelijk Gewest, Frans: Région de Bruxelles-Capitale, Duits: Region Brüssel-Hauptstadt) is een van die drie Belgiese geweste. Die gewes het 'n bevolking van sowat 1 208 542 (soos op 1 Januarie 2019) en 'n oppervlakte van 161 km². Die hoofstad is Brussel. Die amptelike tale is Frans en Nederlands. Die gewes het nie provinsies nie en word omgewe deur die provinsie Vlaams-Brabant van die Vlaamse Gewes. In die suidooste van die Brusselse Hoofstedelike Gewes lê die Zoniënwoud (Frans: Forêt de Soignes), 'n uitgestrekte en oue bos. Die Brusselse Parlement fungeer as die wetgewende liggaam van die Hoofstedelike Gewes. Ten opsigte van bevoegdhede wat onder die Gewes se bevoegdhede val, berei afgevaardigdes wette voor, en debatteer en stem daaroor. Die Brusselse parlement keur die gewestelike begroting goed en oefen die beheer oor die regering van die Hoofstedelike Gewes uit. So kan 'n mosie van wantroue teen ministers en staatssekretarisse ingestel word.


Noxolo Kiviet (gebore 21 Julie 1963, Oos-Londen) is 'n Suid-Afrikaanse politikus. Sy was vanaf 2009 tot 2014 die premier van die Oos-Kaap, nadat sy sedert 2004 in die Oos-Kaapse Provinsiale Wetgewer gedien het. Kiviet is 'n lid van die regerende African National Congress. Na die algemene verkiesing van Mei 2019 het Kiviet 'n lid van die Nasionale Vergadering van Suid-Afrika geword. Sy is deur president Cyril Ramaphosa as adjunkminister van openbare werke en infrastruktuur aangewys. Sy neem op 30 Mei 2019 die amp aan en dien tans saam met minister Patricia de Lille. Sy het 'n B.Admin asook 'n B.Admin (honneurs) aan die Universiteit van Fort Hare behaal. In 2010 was sy een van die belangrikste gegradueerdes aan Fort Hare, met die toekenning van die Meestersgraad in Publieke Administrasie. "Meet the Premier".[dooie skakel] Mkentane, Luyolo (30 Mei 2019). "'Humbled and honoured' minister De Lille vows to keep fighting for justice". BusinessLIVE (in Engels). Geargiveer vanaf die oorspronklike op 5 Junie 2019. Besoek op 8 Januarie 2020.


Incheon (Koreaans: 인천광역시) is die derde grootste stad naas die hoofstad Seoel en Busan in die noorde van Suid-Korea en is in die weste van die Koreaanse Skiereiland geleë. Die stad het 'n bevolking van 2 954 955 in 2020 gehad met 'n oppervlakte van 1 062,63 km². Die stad is aan die Geelsee geleë en grens in die noorde aan Noord-Korea. Dit is die belangrikste lughawestad van Suid-Korea en huisves die reuse Incheon Internasionale Lughawe, wat die hoofstad Seoel bedien. Die lughawe het 'n gholfbaan, 'n spa, private slaapkamers, ysskaatsbaan, 'n kasino, binnenshuise tuine en 'n museum van die Koreaanse kultuur. Wikimedia Commons het meer media in die kategorie Incheon.


Trương Tấn Sang (21 Januarie 1949) is 'n Viëtnamese staatsman. Hy is gebore in die provinsie van Longan. Hy was die leier van die Kommunistiese Party van Ho Chi Minh-stad vanaf 1996 tot 2000. Op 25 Julie 2011 is hy verkies tot president van Viëtnam (hoof van die staat), 'n simboliese posisie. Hy het die posisie beklee tot 2 April 2016. Wikimedia Commons het meer media in die kategorie Trương Tấn Sang. Hierdie artikel is ’n saadjie. Voel vry om Wikipedia te help deur dit uit te brei.


Kreef kan na een van die volgende verwys: Krewe (Astacidea), 'n infraorde van die kreefagtiges wat tot die orde tienpotiges behoort. Weskuskreef (Jasus lalandii), skaaldier wat slegs aan die wes- en suidkus van Suid-Afrika voorkom. Ooskuskreef (Panulirus homarus), skaaldier wat slegs aan die oos- en noordkus van Suid-Afrika voorkom. Kreef (sterreteken), die Westerse astrologiese teken van mense wat tussen ongeveer 22 Junie en 22 Julie gebore is. Kreefskeerkring, 'n besondere breedtegraad wat op ongeveer 23½° om die aarde strek.


Brega (uitgespreek /ˈbreɪɡə/, Arabies: مرسى البريقة) is 'n klein dorp in Libië. Hierdie artikel is ’n saadjie. Voel vry om Wikipedia te help deur dit uit te brei.


Vierakker is ’n dorp in die munisipaliteit Bronckhorst in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Suider-Afrikaanse wildekat (Felis silvestris cafra) is ’n subspesie van die wildekat wat in Suider-Afrika voorkom. Hierdie artikel is vertaal van die Spaanse Wikipedia www.nic.funet.fi Don E. Wilson & DeeAnn M. Reeder (redakteurs). 2005. Mammal Species of the World. A Taxonomic and Geographic Reference. 3de uitgawe. Wikimedia Commons het meer media in die kategorie Suider-Afrikaanse wildekat. Wikispecies het meer inligting verwant aan Suider-Afrikaanse wildekat NCBI Arctos Specimen Database Hierdie artikel is ’n saadjie. Voel vry om Wikipedia te help deur dit uit te brei.


Holocephali is 'n klas van die superklas kraakbeenvisse Chondrichthyes. Van die kenmerke van die klas is dat al die spesies oor slegs een paar kieue splete beskik en die tande vas is in die kakebeen. Slegs drie families kom aan die Suid-Afrikaanse kus voor. Die Callorhinchidae familie word gereeld gesien maar die Chimaeridae en Rhinochimaeridae families bly in diep water van 400 - 2 000 m en word selde gesien. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Kaapse bergkwagga (Equus zebra zebra) word slegs in vier gebiede in die Wes-Kaap en Oos-Kaap van Suid-Afrika aangetref. Dit word deur die IUBN geklassifiseer as 'n kwesbare spesie. Die dier staan ook bekend as die Kaapse bergsebra. Die dier het 'n tipiese sebravoorkoms, naamlik swart strepe met 'n wit agtergrond. Die strepe loop duidelik af by die bene tot by die hoewe, terwyl die strepe op die lyf by die pens ophou. Die pensvel is wit. Kenmerke van die dier is die oranje snoet en die keelvel. Die spesie het nie skadustrepe soos die Bontkwagga nie. Hulle is kleiner as die Hartmannse bergkwagga. Die hingste is effens swaarder as die merries – hingste weeg tot 260 kg terwyl merries tot 257 kg kan weeg. Die Kaapse bergkwagga verkies droë, bergagtige gebiede met drinkwater en weiding. Die diere vorm troppe wat bestaan uit 'n familiegroep met 'n hings, merries en jong diere. Lede van die familiegroepe bly gewoonlik lewenslank in dieselfde trop. Die Kaapse bergkwagga hou ook van 'n stofbad. Een vul word enige tyd van die jaar gebore na 'n dratyd van 12 maande.


Coggeshall is 'n dorp in die Engelse graafskap van Essex met sowat vier duisend inwoners. Hierdie artikel is ’n saadjie. Voel vry om Wikipedia te help deur dit uit te brei.


Die 2012 Superrugbyseisoen het in Februarie 2012 afgeskop met voorseisoenwedstryde wat van middel Januarie gespeel is. Dit was die tweede seisoen van die vergrote 15-spantoernooi en die 17de van die rugbykompetisie tussen provinsiale spanne van die suidelike halfrond. Daar is elke naweek van 24 Februarie tot 14 Julie wedstryde gespeel (met ’n drie week breuk tussen rondtes 15 en 16 vir internasionale wedstryde) en die eindwedstryd is op 4 Augustus gespeel. Die kompetisie is oor 21 weke beslis met ’n totaal van 125 wedstryde wat gespeel is. Dit het begin met drie groepe van vyf spanne wat volgens lande ingedeel is (daar is dus ’n Australiese, Nieu-Seelandse en Suid-Afrikaanse groep). Met die nuwe formaat bestaan die seisoenwedstryde uit twee tipes wedstryde, nl.: Intergroepwedstryde – Elke span speel tweekeer teen elk van die ander spanne in die groep in tuis- en wegwedstryde. (Sien onderstaande tabelle vir groepe) Tussengroepwedstryde – Elke span speel teen vier van die spanne van die ander twee groepe waarvan vier wedstryde tuis was en vier wedstryde weg. Daar was dus teen een span van elke ander groep nié gespeel nie.


Domitianus (Titus Flavius Caesar Domitianus Augustus; 24 Oktober 51 – 18 September 96) was die Romeinse keiser van 81 tot 96. Domitianus was die derde en laaste keiser van die Flawiese dinastie. Domitianus se jeug en vroeë loopbaan is grootliks in die skadu van sy broer Titus deurgebring, wat militêre roem verwerf het ten tye van die Eerste Joods-Romeinse oorlog. Hierdie situasie het voortgeduur tydens die bewind van sy vader Vespasianus, wat na afloop van die burgeroorloë keiser geword het in 69, die jaar van die vier keisers. Terwyl Titus as medekeiser die uitvoerende gesag met sy vader gedeel het, is Domitianus met eerbetoon gelaat, maar sonder aanstellings. Vespasianus is in 79 oorlede en is deur Titus opgevolg, wie se eie bewind tot 'n onverwagte einde gekom het, toe hy in 81 'n noodlottige siekte opgedoen het. Die dag na Titus se dood is Domitianus tot keiser uitgeroep deur die Praetoriaanse wag, wat 'n bewindstermyn van vyftien jaar sou inlui – langer as enige bewindhebber sedert Tiberius.


Die Vuur-dikkop (Nemateleotris magnifica) is 'n vis wat voorkom in die Indiese-Pasifiese area en aan die ooskus van Afrika vanaf Kenia tot by die Aliwal-bank. In Engels staan die vis bekend as die Fire goby. Die vis het 'n ronde kop terwyl die kop en voorste helfte van die lyf wit is. Die agterste helfte van die lyf en dorsale en anale vinne is oranje-rooi. Die voorste dorsale vin het 'n lang straal en die bekken vinne is skraal. Daar is twee pers lyne wat deur die anale en dorsale vinne gaan. Daar is ook 'n streep deur die stertvin se lobbe. Die vis word 9 cm groot. Die vis leef naby die bodem in koraalriwwe in water wat tot 60 m diep is. Die volwasse visse leef in pare en die onvolwasse visse leef in skole saam. Die vis vreet soöplankton. Die vis is volop by Sodwanabaai en is 'n gewilde akwarium vis; dit moet in 'n groot tenk aangehou word en moet 'n maat hê. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa.


Bigos is 'n tradisionele bredie wat deel uitmaak van die Poolse, Litause, Wit-Russiese en Oekraïense kookkuns. Dit word as die nasionale gereg van Pole en Oekraïne beskou. Daar is geen enkele resep vir die geurige gereg waarvoor kool en vleis as basis dien nie - elke streek en selfs elke gesin het sy eie spesiale resep vir die bereiding van bigos. Tipiese bestanddele sluit kool, suurkool, verskeie soorte vleis en wors, dikwels hele of gepureerde tamaties, heuning en sampioene. Die gewildste soorte vleis is varkvleis (wat dikwels gerook word), ham, spek, worsies, kalf- of beesvleis en - omrede bigos eintlik as 'n tipiese jagtersgereg beskou word - wildsvleis. Speserye, wat vir bigos gebruik word, kan peper, jenewerbessies, lourierblare, marjolein, pimento (kersiepepers), gedroogde of gerookte pruime wees. Bigos word gewoonlik met aartappelpuree of rogbrood bedien. Net soos ander bredies kan bigos in 'n koel plek of in die diepvrieskas bewaar en later weer opgewarm word. Die geur van bigos verbeter sodoende nog. Volgens 'n ou tradisie word bigos selfs 'n week lank in 'n pot gekook en voortdurend met nuwe bestanddele aangevul.


Die seegoudvissie (Pseudanthias squamipinnis) is 'n vis wat voorkom in die tropiese en subtropiese water in die Indiese-Pasifiese gebied en aan die ooskus van Afrika vanaf die Rooisee tot by die Aliwal-bank. In Engels staan die vis as die sea goldie bekend. Die kleure van die mannetjie en wyfie verskil. Die wyfie is oranje terwyl die mannetjie meer rooi met 'n goudskynsel is. Die mannetjie se derde stekel van die dorsale vin is verleng en het twee rooi kolle op die pektorale vinne. Die vis word 10 cm groot. Die vis leef in skole saam in water wat 10 – 25 m diep is op koraalriwwe. Hulle vreet soöplankton en die larwes van skaaldiere. Al die klein vissies word as wyfies gebore en 'n dominante wyfie verander van geslag om die rol as mannetjie aan te neem. Indien die mannetjie iets sou oorkom, verander die dominante wyfie van geslag en kleur om as die mannetjie te dien. Die vis is gewild onder akwariumversamelaars. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004.


Die doringvisse (Terapontidae) is 'n vis-familie wat aan die orde Perciformes behoort. Daar is sestien genera met vyf en veertig spesies wat hoort tot dié familie. Drie van die spesies kom aan die Suid-Afrikaanse kus voor. Die familie staan ook bekend as Theraponidae, Terapontidae of Therapontidae. Die familie se lywe is lank en ietwat plat. Die hele lyf en grootste gedeelte van die kop is bedek met skubbe. Daar is skerp punte op die kieue delsels. Die grootte wissel van 15 – 33 cm en die familie kom in vlak kuswater voor. Die volgende genera en spesies word aan die Suid-Afrikaanse kus aangetref: Pelates Pelates quadrilineatus – Trompetter Terapon Terapon jarbua – Doringvis Terapon theraps – Reguitstreep-doringvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Fugu (河豚 of 鰒; フグ?, letterlik vertaal as "rivier-vark") is die Japanse naam vir Blaasoppe, Tobies en Blaasvisse en vir 'n fynproewers gereg wat daarmee voorberei word. Die sjefs in Japan word spesiaal opgelei om die gereg te kan voorberei; hulle moet leer hoe om seker te maak dat daar geen gif in die vleis agterbly nie. Slegs restaurante wat oor die sjefs beskik mag Fugu verkoop. Desondanks sterf daar nogtans 'n paar mense as gevolg van die gif van die visse per jaar in Japan. Coastal Fishes of Southern Africa. Phil & Elaine Heemstra. 2004. ISBN 1-920033-01-7 (en) Fugu op Japanesefood.com Hierdie artikel is ’n saadjie. Voel vry om Wikipedia te help deur dit uit te brei.


Die Britse langhaarkat (Engels: British Longhair) is ’n katras van gemiddelde grootte wat in Brittanje ontstaan het. Die oorspronklike Britse langhaarkat is met ander, ingevoerde langhaarkatte gekruis en het in die Persiese kat ontwikkel. Hulle het al hoe groter en ekstremer geword met langer, dikker hare as die vroeëre Persiese katte. In die laat 19de en vroeë 20ste eeu is die Persiese kat beskou as ’n langharige weergawe van die Britse korthaarkat. In die laat 20ste eeu is ’n kortharige weergawe van die Persiese kat ontwikkel en dit is die eksotiese korthaarkat genoem; hulle het heeltemal anders as die Britse korthaarkatte gelyk. Daar is toe voorgestel dat ’n Britse langharige kat weer ontwikkel word. Dié ras is dus ’n langharige weergawe van die Britse korthaarkat. In Europese lande is dit bekend as die Britannica, maar dié ras word nie in Brittanje erken nie. Nes die Britse korthaarkat het die langhaarkatte ’n breë, vierkantige kop. Die algemene voorkoms is dié van ’n kompakte kat van middelmatige grootte. Die oë is groot en rond en die ore kort. Die bene is ook kort, maar sterk, en die stert is dik.


Die Brasiliaanse korthaarkat (Portugees: Gato Pêlo Curto Brasileiro; Engels: Brazilian Shorthair) is die eerste katras van Brasilië wat internasionaal erken word. Die kat se oorsprong kan teruggespoor word na die strate van Brasilië. Toe die Portugese omstreeks 1500 vir die eerste keer in Brasilië voet aan wal gesit het, het hulle katte met hulle saamgebring wat van die Iberiese kat (Felis iberia) afstam. Dié katte het oor 500 jaar met plaaslike Brasiliaanse katte geteel en so het dié nuwe ras ontstaan. Eers in die 1980's het ’n Brasiliaans-gebore ingenieur en katteler, Paulo Samuel Ruschi, wat nou in New York woon, reëls begin vasstel vir die teel van die katte. Die Brasiliaanse korthaarkat is van gemiddelde grootte en baie beweeglik. Dit het ’n slank, elegante voorkoms. Die pels is kort en blink en bestaan uit net een laag; dit kan verskeie kleure en patrone hê. Die katte het ronde, gevoelvolle oë. Lys van katrasse http://www.thecompletecat.com/catbreeds/Brazilian_Shorthair.html Wikimedia Commons het meer media in die kategorie Brasiliaanse korthaarkat. Hierdie artikel is vertaal uit die Engelse Wikipedia


Die Bambino is ’n katras wat ’n kruising is tussen die sfinkskat en die Munchkin. Die eerste Bambino-werpsel is in 2005 deur The International Cat Association (TICA) geregistreer as ’n eksperimentele ras. Die woord bambino is Italiaans vir kind of baba; die katte het dié naam gekry omdat hulle soos ’n klein katjie lyk. Die Bambino het die kort bene van ’n Munchkin en groot, regop ore. Dit het nes die sfinkskat nie hare nie en die vel is swart, wit of pienk. Lys van katrasse "About the Bambino Cat" (in Engels). Billyhill.com. Geargiveer vanaf die oorspronklike op 26 September 2013. Besoek op 15 September 2011. The Cat Breeders Handbook (2nd uitg.). TIBCC Publishing. 2009. p. 37. ISBN 978-0-9792807-2-6. "Bambino Cat". thecatclan.com. Geargiveer vanaf die oorspronklike op 2012-01-10. Besoek op 2011-07-12. Hierdie artikel is vertaal uit die Engelse Wikipedia


Die Streep-hengelaar (Antennarius striatus) is 'n vis wat voorkom in die tropiese en subtropiese water van die Atlantiese Oseaan, die Indiese-Pasifiese area en aan die ooskus van Afrika van die Rooisee tot by Knysna. In Engels staan die vis bekend as die Striped angler. Die vis het 'n tentakel aan die voorkop wat vier takkies aan het waarmee hy prooi nader lok - vandaar die eienaardige naam. Die vis se kleur kan wissel van liggeel na groen, grys, geelbruin of swart wat mekaar afwissel in vlekke; afhangend van die habitat. Daar is swart strale wat van die oë uitstraal. Die vis word tot 22 cm groot. Die vis leef in sagte bodems, seegrasbeddings, getypoele en riwwe tot op 'n diepte van 219 m. Die vis kan in akwariums oorleef maar vreet enige vis in die tenk insluitende visse van sy eie grootte. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Antennarius-striatus.html Coastal Fishes of Southern Africa. Phil & Elaine Heemstra. 2004. ISBN 1-920033-01-7


Wolferen is 'n nedersetting in die munisipaliteit Overbetuwe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Gepantserde knorhane (Peristediidae) is 'n vis-familie wat hoort tot die orde Scorpaeniformes. Daar is vier genera met dertig spesies wat hoort tot dié familie en drie van die spesies kom aan die Suid-Afrikaanse kus voor. Die familie se lywe en koppe is plat en totaal omring deur 'n pantser laag van skubbe wat soos teels lyk. Aan die snoet is twee plat bene wat vorentoe wys. Die grootte wissel van 16 cm tot 1.2 m. Die volgende genus en spesies kom aan die Suid-Afrikaanse kus voor: Peristedion Peristedion adeni - Aden gepantserde knorhaan Peristedion investigatoris - Andaman gepantserde knorhaan Peristedion brevirostre Peristedion longispatha Peristedion miniatum Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Phillip Vallentine Tobias (14 Oktober 1925, Durban – 7 Junie 2012) was 'n bekende paleontoloog en professor verbonde aan die Universiteit van die Witwatersrand. Tobias was ’n kenner van paleo-antropologie, genetika, menslike biologie, dierkunde, geneeskunde, evolusie, anatomie en die geskiedenis en filosofie van die wetenskap. Hy het in 1953 ’n mediese doktorsgraad aan Universiteit van die Witwatersrand verwerf nadat hy reeds in 1951 as dosent in anatomie aan die universiteit aangestel is. Tussen 1955 en 1967 het hy verskeie topposte aan die universiteite van Cambridge, Chicago en Michigan beklee. In 1967 het hy teruggekeer na Suid-Afrika en ’n tweede doktorsgraad verwerf. Tobias het die Sterkfontein gebied – die land se grootste paleo-antropologiese terrein – in die 1960’s van ’n gewisse ondergang gered. Hy het nie net gesorg dat die gebied gered word nie, maar dat dit ook as ’n ware wetenskaplike terrein beheer word. Hy was professor aan drie verskillende departemente van die Universiteit van die Witwatersrand - 'n ongeëwenaarde posisie. Hy is ook drie keer vir die Nobelprys benoem. Tobias was nooit getroud nie.


Joshua Ryan Hutcherson (* 12 Oktober 1992 in Union, Kentucky, VSA) is 'n Amerikaanse akteur. Hy het professioneel begin in die vroeg 2000's en het veral gewild geraak onder jong gehore na sy rol in die Hunger Games-flieks en die rolprentweergawe. Hierdie artikel is ’n saadjie. Voel vry om Wikipedia te help deur dit uit te brei.


RSC Anderlecht is 'n Belgiese sokkerspan in die Brusselse munisipaliteit Anderlecht, wat in die Eerste klasse speel. Die span se tuisveld is die Lotto Park (kapasiteit: 21 500). Anderlecht is die gewildste en suksesvolste span in België. Die klub het sterk mededinging met Standard Luik (die gewildste span in Wallonië) en wedstryde tussen beide spanne staan bekend as The Big Clash.


Die NG gemeente Venterstad is 'n gemeente van die Nederduitse Gereformeerde Kerk in die Sinode van Oos-Kaapland. Die kernpunt van die gemeente is die dorp Venterstad, enkele kilometer van die mees suidelike punt van die Gariepdam, hoewel die nedersetting Oviston aan die dam ook deel van die gemeente vorm. In 2007 het die gemeente 96 belydende lidmate gehad, maar die syfer is sedertdien nog nie bygewerk vir nuwe uitgawes van die Jaarboek van die NG Kerke nie. Venterstad is op 24 Februarie 1874 gestig en oorspronklik Ventersburg genoem na J.T. Venter, op wie se plaas die dorp uitgelê is. Die naam moes later verander word na Venterstad omdat daar intussen ook 'n dorp Ventersburg in die Vrystaat gestig is, hoewel eers in 1890. Die dorpie het in 1895 munisipale status gekry, met die Gereformeerde Kerk as die geregistreerde eienaar, maar in 1930 is die dorpsgrond aan die plaaslike owerheid oorgedra. Dit was hierdie Kerk wat in 1878 40 erwe aan die Nederduitse Gereformeerde Kerk oorgedra het. Die NG gemeente is deels van die NG gemeente Colesberg en deels van die NG gemeente Burgersdorp afgestig met ds.


'n Neef is: 'n seun van iemand se broer of suster of van iemand se swaer of skoonsuster; 'n seun van iemand se oom of tante In die laaste betekenis word in die informele spreektaal in Vlaandere ook die sinoniem kozijn gebruik. Hierdie benaming is uit Frans (cousin) ontleen. Die seun van die neef of niggie van my ouers of van my eie neef of nig, word 'n kleinneef of agterneef genoem. Ooreenkomstig is 'n nig(gie): 'n dogter van iemand se broer of suster of van iemand se swaer of skoonsuster 'n dogter van iemand se oom of tante. Die dogter van die neef of niggie van my ouers of van my eie neef of nig, word 'n kleinnig(gie) of agternig(gie) genoem. Sowel neef as nig was vroeër die beleefde aanspreekvorm (voor 'n eienaam) van 'n persoon wat jonger of ongeveer dieselfde ouderdom as jy het. Bv. "Môre, neef! Môre, nig Anna!' Dit kan ook die betekenis dra van 'n man wat aan volkspele deelneem, spanleier is van die seunspan van die Voortrekkerbeweging of wat aan 'n jukskeispan behoort.


Kinetiese Kuns is 'n tipe kuns waar beweging 'n integrale deel van die kunswerk is (sien video 1 - Uli Aschenborn van Suider-Afrika en video 3 - George Rickey). Selfs as die kunswerk lyk te verander, wanneer die kyker beweeg (sien video 2 en die voorbeelde van Uli Aschenborn en die werke van Carlos Cruz-Diez) of selfs as 'n illusie beweging simuleer |1|. Daarom word Op-Art soms as Kinetiese Kuns beskou. Die Documenta in 1968 het onder andere Kinetiese Kuns gewys. Kinetiese kuns het gewild geword in die jare 1950 tot 1960. Die pre-moderne oorsprong van hierdie kunsrigting lê in die meganiese toestelle en die esteties spuitende fonteine van die ‘Baroque’ tydperk. In die moderne kuns tyd lê die begin van die Kinetiese Kuns in die kunswerke van Marcel Duchamp en Man Ray wat van lig verander en wat beweeg (ook Uli Aschenborn het dìe tipe kunswerke geskep). Vladimir Tatlin, Nahum Gabo, Alexander Rodchenko en László Moholy-Nagy is ander kunstenaars uit die begin van die Kinetiese Kuns.


Ramprisikovermindering (RRV) is ’n sistematiese benadering tot die identifisering, taksering en vermindering van die risiko’s van rampe. Dit is daarop gemik om sosio-ekonomiese kwesbaarhede tot rampe te verminder asook op die omgewings- en ander gevare wat dit kan aktiveer: hier is dit sterk beïnvloed deur die hoeveelheid navorsing oor kwesbaarheid wat in druk verskyn het sedert die middel 1970’s. Dit is die verantwoordelikheid van ontwikkelings en hulpagentskappe en behoort ’n integrale deel te wees van die manier waarop sulke organisasies hul werk doen. Dit behoort dus nie ’n eenmalige of terloopse aksie te wees nie. RRV is ’n baie breë studiearea en daarom is die omvang daarvan baie breër en dieper as konvensionele noodbestuur. Daar is potensiaal vir RRV-inisiatiewe in naastenby elke sektor van ontwikkelings- en humanitêre werk. Die algemene definisie van RRV wat gebruik word deur agentskappe van die Verenigde Nasies soos UNISDR en UNDP is: “Die konsepsuele raamwerk van elemente wat oorweeg word met die moontlikheid om kwesbaarhede en ramprisiko’s te verminder in ’n gemeenskap om die nadelige impakte van gevare te voorkom of te beperk, binne die breë konteks van volhoubare ontwikkeling.”


Die Kraanvoëlblom (Strelitzia reginae) is 'n blomplant met blomtyd vanaf Maart tot Oktober. Die plant is 'n stadige groeier met piesangboomagtige blare. Die blomme is oranje-en-blou wat soos voëls lyk. Hierdie plant en sy blomme is van Suid-Afrika se suksesvolste uitvoerplante. Die plant is windbestand en geskik vir kustuine. Hulle groei in vol tot halfskadu en het matige water nodig. Die kraanvoëlblom (Strelitzia reginae) behoort tot die familie Strelitziaceae en is naverwant aan die piesangfamilie (Musaceae) van groot piesangagtige struike. Die kraanvoëlblom, ook bekend as die strelitzia of paradysblom, is inheems in Suid-Afrika. Van die sowat vyf inheemse spesies is Strelitzia reginae die bekendste. Hoewel die genus Strelitzia in der waarheid geen struike is nie, maar eerder as meerjarige kruidagtige plante beskou moet word, het hulle met verloop van jare die benaming "struik" verwerf vanweë die dik wortelstokke wat na jare in houtagtige stamme verander. Baie van hierdie stamme kom uit die grond, vandaar die struikagtige voorkoms. Die kraanvoëlbom is vandag oral bekend, dit aard oral in Suid-Afrika goed en word dikwels in tuine en openbare parke aangeplant.


Die Oostelike kurper (Astatotilapia calliptera) is 'n varswatervis wat voorkom in die laer Zambezi-, Pungwe-, Buzi- en Saverivier-stelsels. Dit kom ook voor in die Malawimeer se opvang gebied. In Engels staan die vis bekend as die Eastern river bream. Die vis is olyfgroen van kleur met 8-9 donker, vertikale olyf bane oor die lyf. Daar is 'n breë donker streep van die oë tot by die hoek van die bek. Die skubbe in die middel van die vis het blou rante en is geeloranje in die middel. Die onderkant van die kop is blou en die dorsalevin is ligswart met geeloranje kolle op en die rant is rooi. Die stertvin is geel met donker oranje kolle op. Die analevin is ook ligswart by die basis en word geel na die rante met oranje kolle op. Broeiende mannetjies het helderblou koppe en die agterste, onderste gedeelte van die lyf is ook blou met 'n geel pens. Daar is helder oranje kolle en blou-en-rooi skynsels op die dorsale- en analevinne. Die vis word tot 110 mm groot. Die vis leef in 'n verskeidenheid riviere en moerasagtige areas.


Georg Friedrich Händel (1685-1759), een van die bekendste komponiste van die 18e eeu, het meer as veertig operas gekomponeer (die meeste van hulle in Londen), en hom toegespits op die oratorium, waaraan hy nuwe inhoud gegee het. In Handel se musiek is alle destydse Europese style op ŉ baie persoonlike wyse verenig. Georg Friedrich Händel is op 23 Februarie 1685 in die Duitse dorp Halle gebore. In 1694 het hy musieklesse ontvang van Friedrich Wilhelm Zachov (1662- 1712), wat die grondslag gele het vir Händel se latere styl. In 1703 is Händel na Hamburg, waar hy sy eerste opera, Almira (1705), gekomponeer het, asook sy eerste Johannes-Passie (1704), na die teks van Christian Postel (1658- 1705). Van 1706 tot 1710 was Handel in Italië. Sy kantates en operas wat hier gekomponeer is (Rodrigo, 1707, en veral Agrippina, 1709), het hom oor die hele Europa bekend gemaak. In 1710 het hy Agostino Steffani opgevolg as hofkomponis in Hannover. In dieselfde jaar was hy 'n ruk lank in Londen, waar sy nuwe opera Rinaldo groot welslae behaal het.


Die Tanameer (Amharies: ጣና ሐይቅ?, Ṭana Ḥäyq, T’ana Hāyk’) is in die noorde van Ethiopië en is die oorsprong van die Blou Nyl, 'n sytak van die Nylrivier. Die meer vorm nie deel van die Groot Skeurvallei nie. Dit is die grootste meer in Ethiopië en die hoogsliggende meer in Afrika. Die meer is op 'n hoogte van 1800 m geleë en het 'n oppervlakte van 3000 km² (84 km lank en 66 km breed). Die maksimum diepte is 15 m. Daar is eilande in die meer, waarvan die belangrikste Tana Qirqos, Daga, Dek, en Mitraha is. Die eilande in die meer word al vir minstens 500 jaar bewoon deur monnike van die Ethiopies-Ortodokse Kerk wat skatte van voormalige Ethiopiese keisers en kerkskatte in afgeleë kloosters bewaar. Die grootste eiland is Dek. Statistical Abstract of Ethiopia. 1967–68. "Lake Tana, source of the Blue Nile". Observing the Earth. European Space Agency. 5 November 2004. Besoek op 4 November 2013. "Homepage of Lake Tana Biosphere Reserve". Geargiveer vanaf die oorspronklike op 2 Julie 2021. Besoek op 24 November 2021.


Die Afrika-bontpaling (Anguilla bengalensis labiata) is 'n varswater vis wat voorkom in die Zambezi- en die Saveriviere aan die ooskus van Suider-Afrika. Hulle kom ook voor verder noordwaarts in Oos-Afrika. In Engels staan die vis bekend as die African mottled eel terwyl hengelaars doodgewoon van die paling praat. Die kop is vlesig, met oë ver voor; die bek is groot en voor geplaas, met dik lippe. Die profiel is reguit, die kop en lyf is ewe dik. Daar is baie fyn raspertande in beide die bo- en onderkaak. Die rugvin begin halfpad tussen die borsvin en die anus, en loop reg rondom die lyf se lengte, om die stertvin en die anale vin in te sluit, en eindig net agter die anus. Die borsvin is gepaard, swak ontwikkel en sit net agter die klein kiefopeninge. Die vis se vorm is tipies slangagtig – silindries en lank. Die vis wissel in kleur van lig tot donker olyf/geel bruin bo-op, met silwer/wit onder. Donker bruin/swart vlekke of kolle kom oor die gekleurde dele voor. Die skubbe is mikroskopies klein in ‘n dik slymlaag.


Louis van Rensburg (* 31 Julie 1944 – † 9 September 2012) was ’n Afrikaanse sanger, komponis en liedjieskrywer. Hy het bekendheid verwerf met sy musiek vir die TV-reeks Ballade vir 'n enkeling, waaronder die liedjie "Voshaarnooi". Hy het ook klankbane vir verskeie ander TV-reekse soos Bart Nel, Bosveldwinkel, Wielie-Walie, Geknelde land, Meester en Arende geskryf. Meer onlangs het hy die temamusiek vir die sepie 7de Laan geskryf. Van Rensburg is op die ouderdom van 68 oorlede nadat hy ’n maand vantevore in die Garden City-kliniek in Johannesburg met longontsteking opgeneem is. Hy laat sy vrou, Rita en twee seuns, Louis en Jacques agter. Van Rensburg se albums: Solus Sewe (1973) Diverse Opnames (1974–1994) Ek ken ’n Melodietjie (1975) Ek en my Nooientjie (1976) Bosveldwinkel (1980) Katvoet (1981) Bosveldhotel, die moevie (1982) Windharp teen die tyd (1983) Oom Lewies se Bosveldmusiek (1985) Ballade vir ’n Enkeling (1986) Voshaarnooi(1987) My Musiek (1992) Ballade vir ’n Enkeling 2 (1993) Arende – Transkripsie (1994) Arende – Select (1994) Endangered Species (1995) Jy mag maar (1999) 7de Laan (2000) Tuiskoms (2012) Hy het ’n SAMA-toekenning vir sy album Jy mag maar ingepalm.


Opsaridium is 'n genus van visse wat aan die familie Cyprinidae behoort. Die genus word gekenmerk deur vertikale strepe op die sye. Die genus het nege spesies waarvan drie in Suider-Afrika voorkom. Spesies wat hoort tot die genus en voorkom in Suider-Afrika: Opsaridium peringueyi - Suidelike-balkghieliemientjie Opsaridium tweddleorum - Bandvin-balkghieliemientjie Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Messier 88 of M88 (ook bekend as NGC 4501) is ’n spiraalsterrestelsel sowat 47 miljoen ligjare van die Aarde af in die sterrebeeld Berenike se Hare. Dit is in 1781 deur Charles Messier ontdek en in sy katalogus van komeetagtige voorwerpe opgeneem. M88 is een van die 15 Messier-voorwerpe wat tot die nabygeleë Virgo-sterrestelselswerm behoort. Die sterrestelsel kan op ’n hoogs elliptiese wentelbaan wees wat dit na die middel van die swerm laat beweeg waar die reuse- elliptiese stelsel Messier 87 hom bevind. Dit is tans sowat 0,3–0,48 miljoen parsek van die middel af en sal in sowat 200-300 miljoen jaar die naaste aan die kern kom. Sy beweging deur die Virgo-swerm veroorsaak ’n druk wat die buitenste gebied van neutrale waterstof stroop. In 1999 is die supernova 1999cl in die M88 ontdek. Vollmer, B.; et al. (2008). "Pre-peak ram pressure stripping in the Virgo cluster spiral galaxy NGC 4501". Astronomy and Astrophysics. 483 (1): 89–106. arXiv:0801.4874. Bibcode:2008A&A...483...89V. doi:10.1051/0004-6361:20078139. James, N. D. (1999).


Stoute Boudjies is 'n Afrikaanse rolprent wat op 10 Desember 2010 uitgereik is. Willie Esterhuizen was die regisseur, rolboekskrywer en het as 'n akteur in die rolprent opgetree. Die hoofkarakters is Angelique Pretorius, Albert de Villiers en Gerhard Odendaal. Die rolprent is 'n komedie. Dit het 'n ouderdomsperk van 16 jaar vir swak taal, naaktheid en sekstonele. Angelique Pretorius as Petro Albert de Villiers as Hardus Vogel Gerhard Odendaal as Vaatjie Visagie Andrew Thompson as Theunis van Rooyen Carien Botha as Blapsie Willie Esterhuizen as Wors Lizz Meiring as Mollie Richard van der Westhuizen Dorette Nel Dirk Stoltz Perlè Sippel En andere. Vet Vaatjie Visagie en sy gesin, Mollie, Wors en Blapsie, keer terug. Vaatjie en sy nuwe beste pel, Hardus Vogel is heeltyd in die moeilikheid, veral oor hul onbeteuelde luste. Ene Petro jaag Hardus se hormone op en met haar aan sy sy en allerhande booswigte op hul spoor, begin die poppe dans. Lys van Afrikaanse rolprente Voorskou op YouTube Hierdie artikel is ’n saadjie. Voel vry om Wikipedia te help deur dit uit te brei.


Germanicus Julius Caesar (24 Mei 15 v.C. - 10 Oktober 19) was 'n generaal van die Romeinse Ryk. Hy is in Rome, hedendaagse Italië gebore. Hy was Nero Claudius Drusus na sy pa, of Tiberius Claudius Nero na sy oom vernoem. Hy ontvang die titel Germanicus in 9 v.C., nadat dit postuum aan sy pa ter ere van sy oorwinnings in Germanië toegeken is. Hierdie artikel is ’n saadjie. Voel vry om Wikipedia te help deur dit uit te brei.


Bhopal (Hindi: भोपाल, Bhopāl; [bʱoːpaːl]) is 'n stad in die noorde van Indië. Dit is die hoofstad van die Indiese deelstaat Madja Pradesj met 'n bevolking van 1 818 872 in 2011. Die stad is 'n belangrike industriestad, vervoer- en kultuursentrum. Bhopal is veral bekend vir die Bhopal-ramp op 3 Desember 1984, wat dikwels aangehaal word as die wêreld se ergste nywerheidsramp ooit. Meer as 3 000 mense is in die eerste paar dae dood nadat giftige gasse uit Union Carbide, 'n Amerikaans-beheerde fabriek, ontsnap het. Talle mense in die omgewing het ernstige gesondheidsprobleme ontwikkel en altesame 14 000 mense het weens verwante siektes gesterf. HAT Taal-en-feitegids, Pearson, Desember 2013, ISBN 978-1-77578-243-8 Die Bhopal-munisipaliteit se webtuiste Wikimedia Commons het meer media in die kategorie Bhopal.    Hierdie Indië-verwante artikel is 'n saadjie. U kan wikipedia help deur dit uit te brei.


Hierdie artikel handel oor die voormalige tuisland KwaZulu in die huidige Suid-Afrika. Vir die huidige Suid-Afrikaanse provinsie, sien asb. KwaZulu-Natal. KwaZulu is 'n voormalige Bantoestan (tuisland) in die ooste van Suid-Afrika. Dit het 'n oppervlak van sowat 5 748 950 vierkante kilometer beslaan en uit sewe ingeslote grondgebiede bestaan, wyd versprei deur die vorige Suid-Afrikaanse provinsie van Natal. Die hoofstad in 1981 was Ulundi. Die tuisland is geskep om Zoeloesprekende mense te huisves en in 1994 het dit meer as 36 074 inwoners gehad. Ná die eerste demokratiese Suid-Afrikaanse algemene verkiesing van 1994 is die tuisland heringelyf by die Republiek van Suid-Afrika en wel as deel van KwaZulu-Natal. Knelpunte kenmerkend vir 'n ontwikkelende staat was algemeen in KwaZulu: Daar was 'n gebrek aan onderwysers en onderwysgeriewe, die gesondheidsdienste was ontoereikend, die tekort aan behuising was ernstig en die infrastruktuur was swak. Die belangrikste sektor van die ekonomie was landbou. KwaZulu het oor uiters vrugbare landbougrond beskik en was ook bale waterryk. Suikerriet en katoen was die belangrikste kontantgewasse.


Die Geel-ghieliemientjie (Barbus manicensis) is 'n varswater vis wat voorkom in die Pungwerivier, Buzirivier en die onderste gedeelte van die Zambezirivier. In Engels staan die vis bekend as Yellow barb. Die vis is gewoonlik silwerig van kleur en daar is twee pare baarde om die bek. Die vis word tot 150 mm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Barbus-manicensis.html


Die Papierbek (Barbus mattozi) - ook bekend as silwervis- is 'n varswatervis wat in die Limpoporivier-stelsel, die Kunenerivier, en die Gwai- en Kwandosytakke van die Zambezirivier voorkom. In Engels staan die vis bekend as Papermouth. Die vis is silwerkleurig met oranje vinne. Die vis het 'n groot bek met een of twee pare baarde om en word tot 400 mm lank. Die Suid-Afrikaanse hengelrekord is 1.355 kg en dié van Zimbabwe is 1.304 kg. Die vis leef in groot poele van die koeler, standhoudende riviere en oorleef maklik in kunsmatige poele. Die vis is 'n roofvis; aanvanklik vreet hulle insekte en ongewerweldes en later, as hulle ongeveer 175 mm lank is, ander vissies. Hulle vreet ook waterleliesade. Die vis migreer stroomop met die eerste somervloed om te broei. Die vis kan 8 tot 9 jaar oud word en bereik volwassenheid na drie jaar. Hulle grootste vyande is voëls, otters, groot babers en ander groot papierpbekke. Huidige navorsing toon aan dat die Limpopo- en Kunenespesies verskillende spesies is. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa.


Eghard van der Hoven (*22 April 1922 - †9 September 2006) was 'n Suid-Afrikaanse akteur en voormalige hoof van Truk. In 1984 ontvang Van der Hoven die Erepenning vir Toneelbevordering van die Suid-Afrikaanse Akademie vir Wetenskap en Kuns terwyl Wilna Snyman in dieselfde jaar die Erepenning vir Verhoogkuns ontvang. Hy het in 1998 'n kanseliersmedalje van die Universiteit van Pretoria ontvang vir sy besondere bydrae tot die totstandkoming van die dramadepartement aan die universiteit asook sy bydrae as een van die grondleggers van die Suid-Afrikaanse toneel, as uitmuntende teateradministrateur, gesaghebbende teoretikus, kritikus en akteur van formaat. Van der Hoven was met die aktrise Tilana Hanekom getroud. Hulle het twee kinders gehad. Hy is op 13 September 2006 op 84-jarige ouderdom in sy slaap oorlede. Die Prince van Pretoria, 1993 as Prof. Scholtz Liewe Hemel, Genis!, 1987 as Ou-Jakop Maree Agter Elke Man, 1985 as Herman Celliers Die Groen Faktor, 1984 Van der Hoven kry medalje, Die Beeld, 17 April 1998 Bekende akteur sterf in sy slaap[dooie skakel], Die Burger, 14 September 2006 Hierdie artikel is ’n saadjie.


Die Komatirivier vloei deur die verre-ooste van Mpumalanga, Suid-Afrika, deur Eswatini (hier Nkomazi genoem), weer terug deur Mpumalanga en deur Komatipoort tot by sy seemonding in Mosambiek (Rio Incomáti). Die Krokodilrivier is 'n groot sytak van die Komatirivier. Komati se monding Komati se monding (Mosambiek) Die oorsprong van die Komatirivier is wes van Carolina in die Ermelodistrik van Mpumalanga, op 'n hoogte van ongeveer 1 800 meter bo seevlak. Daarna vloei dit in 'n noordoostelike rigting vir ongeveer 480 kilometer en mond uit in die Indiese Oseaan by Maputobaai. Amanzilukahlarivier in Eswatini Cuengarivier, Mosambiek Krokodilrivier Lomatirivier Ngwetispruit (by Komatipoort) Nwaswitsontsorivier (monding in Mosambiek) Sabierivier (monding in Mosambiek) Sytakke van die Krokodilrivier Alexanderspruit Bankspruit, Mpumalanga Mbiyamitirivier (Krugerwildtuin) Napispruit (Krugerwildtuin) Hartebeesspruit Houtbosloop Kaaprivier Noordkaaprivier Queensrivier Suidkaaprivier Witrivier sytak: Blinkwaterspruit Google-kaart van die Komatirivier se monding by Geonames.org (cc-by) Lys van riviere in Afrika


Eriélton Carlos Pacheco (Ponta Grossa, 26 September 1970), beter bekend as Pachequinho, is 'n voormalige Brasiliaanse sokkerspeler. Hy speel onder meer vir Ponte Petra, Santo, Coritiba, Bahia, Atlético-PR, Matonense en Paraná. Coritiba Geargiveer 23 November 2010 op Wayback Machine O Gol[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Claudia Turgas is/was 'n Suid-Afrikaanse aktrise. Dreunkrans, TV-reeks wat op TV1 uitgesaai is Niemand weint für immer, 1984 Geel Trui vir 'n Wenner, 1983 Dreunkrans, tweede kyk werd, Beeld, 4 Februarie 1993 Hierdie artikel is ’n saadjie. Voel vry om Wikipedia te help deur dit uit te brei.


Die Natalse naguil (Caprimulgus natalensis) is 'n voëlspesie in die Caprimulgidae (naguil) familie. Dit word in Angola, Botswana, Burundi, Kameroen, Tsjad, Republiek van die Kongo, Demokratiese Republiek van die Kongo, Ivoorkus, Gabon, Gambië, Ghana, Kenia, Liberië, Mali, Mosambiek, Namibië, Nigerië, Rwanda, Sierra Leone, Suid-Afrika, Soedan, Tanzanië, Uganda, Zambië en Zimbabwe gevind. Caprimulgus natalensis carpi Caprimulgus natalensis mpasa Caprimulgus natalensis chadensis Caprimulgus natalensis gabonensis Caprimulgus natalensis fulviventris BirdLife International (2012). "Caprimulgus natalensis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name


Die Goudkus (Engels: Gold Coast) is ’n kusstad in Suidoos-Queensland, Australië. Die stad is 94 km (58 myl) suid van Brisbane, die deelstaat se hoofstad, geleë. Dit is die tweede digsbevolkte stad in die deelstaat, die sesde digsbevolkte in die land en die digsbevolkte stad in Australië wat nie ’n hoofstad is nie. Die Goudkus het die grootste oorgrens metropolitaanse area in Australië as gevolg van die insluiting van Tweed Heads, Nieu-Suid-Wallis in die metropolitaanse gebied. Die Goudkus se metropolitaanse area konvergeer met dié van Groter Brisbane om deel uit te maak van ’n stedelike konurbasie van meer as 3 miljoen mense. Hoewel die oorsprong van die stad se naam onbekend is, is die naam “Goudkus” aan die stad verleen deur eiendomsbeleggers. Die eerste nedersetting in wat nou Suidoos-Queensland is, was ’n strafkolonie by Redcliffe. Die Goudkus-streek het grootliks onbewoon gebly tot 1823 toe die ontdekkingsreisiger John Oxley aan Mermaid Beach aangeland het. Die binneland se rooisedervoorraad het mense in die middel van die 19de eeu daarheen gelok.


Hars is 'n taai, klewerig, plantaardig produk wat hoofsaaklik van naaldbome geoes word. Daar bestaan ook kunsmatige stowwe wat hars genoem word. Voorbeelde van sulke kunshars is: polyurethaan-hars en epoxy-hars. Hars word soms met gom verwar. Die verskil is dat hars oplosbaar is in alkohol, gom daarteen is oplosbaar in water. Van die produkte wat van hars vervaardig word sluit in: Wierook Mirre Sommige natuurharse soos skellak en Oosterse lak word reeds baie lank gebruik en die terminologie (lak, vernis, hars, balsem, ensovoorts) dateer van oudsher. Dit word egter nie altyd konsekwent vir natuurharse gebruik nie, maar ook vir sommige kunsslowwe. Hars is 'n produk wat deur sommige houtgewasse soos dennebome afgeskei word wanneer hulle beskadig word. Die hars is aanvanklik vloeibaar, maar verhard vinnig onder die invloed van lug. Daardeur beskerm die hars die boom teen die indringing van skimmel en dies meer. By die verharding van hars vind talle chemiese omsettings soos polimerisasie en oksidasie plaas. Die stewige stof word gewoonlik hars of vernis genoem. Tegnies word 'n onderskeid gemaak tussen lakvernis (kortweg lak genoem) en chemiese vernis.


Prof. Lodewicus (Wicus) Johannes du Plessis (Burgersdorp, 10 Februarie 1897 — Potchefstroom, 19 Februarie 1968) was 'n Suid-Afrikaanse akademikus, regsgeleerde, ekonoom en politieke denker. Du Plessis was bekend vir sy "soepel" Calvinisme, met ander woord ’n Calvinisme wat oop is vir die intellektuele bydrae van nie-Christelike denkers soos Karl Marx en Charles Darwin. Hy is in 'n stadium beskou as die logiese opvolger van dr. D.F. Malan, maar sy destyds verligte politieke denke het hom in stryd gebring met adv. Hans Strijdom en dr. Hendrik Verwoerd, en hy is mettertyd gemarginaliseer. Na hom is dikwels verwys as "die profeet van Potchefstroom", want sy sienings was sy tyd vooruit. Du Plessis was die oudste seun van prof. Jacobus Albertus du Plessis van die Teologiese Skool van die Geref. Kerk op Burgersdorp en sy eerste vrou, Laurika Postma, die derde jongste van prof. Dirk Postma, die stigter van die Kerk in Suid-Afrika, se ses kinders by sy vyfde en laaste vrou, Johanna van Biljon. Sy broer Hugo was ook Gereformeerde leraar en later hoogleraar.


Sakresies is 'n speletjie wat tydens boeresport gespeel word. Deelnemers klim in streepsakke. As die fluitjie blaas word daar so vinnig moontlik in die sak na die wenstreep gehardloop. Die persoon wat eerste by die wenstreep opdaag wen. Die spel bevorder koördinasie. Omdat die sak normale beenbeweging beperk, hop of spring deelnemers meestal na die wenstreep. Lys van kinderspeletjies Hierdie artikel is ’n saadjie. Voel vry om Wikipedia te help deur dit uit te brei.


Die Gladdeblompeer (Dombeya cymosa) is 'n boom wat noord van Oos-Londen, onder die platorand, noordwaarts tot langs die Lebomboberge voorkom. Die boom se blare is ellipties en gepunt. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die G5-kanon is 'n Suid-Afrikaanse gesleepte kanon van 155 mm kaliber wat in Suid-Afrika ontwerp en ontwikkel is deur Denel Land Systems. Die G5 se ontwerp is gebaseer op die Kanadese GC-45 155 mm kanon wat hoogs gewysig is om by Suider-Afrikaanse omstandighede aan te pas. Tydens die Angolese Bosoorlog, het die Suid-Afrikaanse Weermag hulself benadeeld bevind wanneer hulle 'n vyand aangeval het wat toegerus was met langreikafstand Sowjet-vuurpylartillerie, bv. die Stalin-orrel. Laasgenoemde het Suid-Afrika se ouer 5.5-duim kanonne met 'n aansienlike marge in reikafstand en akkuraatheid oortref. Dit het gelei tot die uitreiking van 'n behoefteverslag vir 'n nuwe artilleriestelsel sowel as ammunisiestelsels, 'n kanontrekker, vuurbeheertoerusting en -rekenaarstelsels. Suid-Afrika was sedert 1963 weens sy apartheidbeleid onder 'n wapenverbod deur die Verenigde Nasies geplaas. Dit het tot die skepping van die plaaslike Krygkor militêre produksiebedryf gelei, wat die wapenverbod omseil het deur self wapenstelsels vir Suid-Afrika se behoeftes te ontwikkel en te produseer. Krygkor het gereageer op die weermag se behoefte en ontwikkeling in 1976 begin deur 'n aantal bestaande ontwerpe te evalueer en voorbeelde te verkry in oortreding van die wapenverbod.


Die 6de Dinastie van Antieke Egipte (ook Dinastie VI geskryf) was die laaste dinastie van die Ou Ryk. Dit het geduur van omstreeks 2345 tot 2181 v.C. Die 3de, 4de en 5de Dinastie word gewoonlik saam met die 6de Dinastie die Ou Ryk genoem, ook bekend as die tyd van die piramides. Die hoofstad in dié tyd was Memphis. Die bekendste heersers van die 6de Dinastie was: Aidan Dodson, Dyan Hilton: The Complete Royal Families of Ancient Egypt. The American University in Cairo Press, London 2004


Zirk Bergh was 'n Afrikaanse sanger en kitaarspeler vir wyle Worsie Visser. Hy was bekend vir liedjies soos Ek hou nie van werk nie, Wie't Al Daai Blomme Geplant en Dis soos dit is by die Weskus. Hy is op 14 Desember 2013 oorlede nadat hy homself en 3 ander geskiet het. Die Beste Uit Die Weste..., 2008 CDR/BOWLINE Zirk Bergh KKNK 2007 DVD, 2008 BOWLINE Hoe Lank Gaan Velddrif Nog Visvang?, 2007 CDR/BOWLINE My "bezirkste" treffers, 2004 FANTASIA My Eie Plaas, 2003 FANTASIA Teer Strate Vol Gate, 2002 FANTASIA Ons Ouma Se Pot, 2001 TRIO Dis Die Weskus, 1999 TRIO Die Eensame Krokodil, 1997 TRIO Sanger Zirk Bergh skiet homself Geargiveer 20 Desember 2013 op Wayback Machine, Beeld, 16 Desember 2013 Zirk Bergh ‘was gefrustreerd en ’n desperate pa' Geargiveer 1 Januarie 2014 op Wayback Machine, Die Burger, 17 Desember 2013 Zirk Bergh-skietery: Vierde slagoffer sterf, besoek op 18 Desember 2013 Lys van Suid-Afrikaanse musikale kunstenaars Gelukkig het ons nog teerpaaie op YouTube Blomme van Namakwaland op YouTube Hierdie artikel is ’n saadjie.


Die vratjievrugbliksembos (Clutia pulchella) is 'n klein boom wat algemeen aan woudrande en in struikgewas in klowe voorkom. Die blare is blouerig onder en gaafrandig. Daar kom ook hier en daar 'n paar helderoranje blare in die yl kroon voor. Blare Blomme Alfabetiese lys van Suid-Afrikaanse bome Watter Boom is dit? Eugene Moll. 2013. ISBN 978 1 77007 832 1 Wikimedia Commons het meer media in die kategorie Vratjievrugbliksembos.


Die 59ste Oscar-toekenningsaand is op 30 Maart 1987 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1986. Die aanbieders was Chevy Chase, Goldie Hawn en Paul Hogan. Dit was die laaste seremonie vir 23 jaar wat meer as een aanbieder gehad het, tot met die 82ste Oscar-toekenningsaand met Alec Baldwin en Steve Martin. Die wenner in die kategorie vir beste aktrise, Marlee Matlin, was die eerste en enigste dowe Oscar-wenner. Sy is ook die jongste mens wat die prys vir beste aktrise gewen het. Hier volg ’n lys van die belangrikste wenners en benoemdes (die wenners word eerste genoem en is in vet druk): Ralph Bellamy E.M. (Al) Lewis Steven Spielberg "The 59th Academy Awards (1987) Nominees and Winners". oscars.org (in Engels). Geargiveer vanaf die oorspronklike op 1 Oktober 2014. Besoek op 16 Oktober 2011. Wikimedia Commons het meer media in die kategorie Oscars. Hierdie artikel is vertaal uit die Engelse Wikipedia


Cerapoda (van Ceratopsia en Ornithopoda) is ’n suborde of klade van die dinosourus-orde Ornithischia. Cerapoda word onderverdeel in twee groepe: Ornithopoda ("voëlvoete") en Marginocephalia ("kuifkoppe"). Laasgenoemde sluit die Pachycephalosauria ("dikkop-akkedisse") en Ceratopsia ("horinggesigte") in. Cerapoda is in 1986 so genoem deur Paul Sereno. Die voorstelling onder volg ’n 2011-ontleding deur die paleontoloë Richard J. Butler, Jin Liyong, Chen Jun en Pascal Godefroit. Daar is ook spesies wat moeilik klassifiseerbaar is in enige van dié subgroepe, soos Albalophosaurus yamaguchiorum, wat beskou word as "Cerapoda incertae sedis" (onsekere plasing). Richard J. Butler, Paul Upchurch and David B. Norman (2008). "The phylogeny of the ornithischian dinosaurs". Journal of Systematic Palaeontology. 6 (1): 1–40. doi:10.1017/S1477201907002271. Richard J. Butler, Jin Liyong, Chen Jun, Pascal Godefroit (2011). "The postcranial osteology and phylogenetic position of the small ornithischian dinosaur Changchunsaurus parvus from the Quantou Formation (Cretaceous: Aptian–Cenomanian) of Jilin Province, north-eastern China".


Menterwolde is 'n voormalige munisipaliteit in die provinsie Groningen in die noordooste van Nederland. Die munisipaliteit is gestig in 1990 deur die samevoeging van die munisipaliteite Meeden, Muntendam en Oosterbroek. Muntendam is die administratiewe setel van die voormalige munisipaliteit gewees. Op 1 Januarie 2018 is Menterwolde opgegaan in die nuwe munisipaliteit Midden-Groningen. Beneden Veensloot, Borgercompagnie, Boven Veensloot, Duurkenakker, Korengarst, Meeden, Muntendam, Noordbroek, Spitsbergen, Stootshorn, Tripscompagnie, Tusschenloegen, Tussenklappen, Uiterburen en Zuidbroek. Amptelike webwerf Geargiveer 3 Februarie 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Kwantummeganika is ’n natuurkundige teorie wat die gedrag van materiedeeltjies en die energie wat met die wisselwerking van die deeltjies gepaard gaan, beskryf. Dit is veral belangrik in die verklaring van verskynsels op atomiese en subatomiese skaal. Die ontwikkeling hiervan sedert die begin van die 20ste eeu kan, saam met die relatiwiteitsteorie, beskou word as die oorgang van die klassieke na die moderne natuurkunde. ’n Belangrike begrip in kwantummeganika is die Konstante van Planck, ’n konstante wat voorkom in alle vergelykings van kwantummeganika. Nog ’n belangrike begrip is die tweeledige aard van straling en materie, wat as beide golwe en partikels kan optree. So kan elektronebundels, nes ligbundels, brekings- en buigingsverskynsels toon, en lig kan ook beskou word as bestaande uit partikels wat fotone genoem word. Daarbenewens maak kwantummeganika die stelling dat ’n mens nooit met sekerheid beide die ligging en snelheid van deeltjies kan voorspel nie. As die een grootheid noukeurig gemeet word, is die ander grootheid onvermydelik onbepaald en onbepaalbaar. Hierdie wet staan bekend as die Onsekerheidsbeginsel van Heisenberg, nog ’n belangrike konsep in kwantummeganika.


Ammoniete (Ammonoidea) is ’n uitgestorwe onderklas van die Cephalopoda (inkvisse). Hulle was seediere wat wêreldwyd in die Laat Paleosoïkum en die hele Mesosoïkum in groot getalle voorgekom het. Ammoniete het ’n vlak, spiraalvormige skulp gehad wat opgebou was uit verskillende kamers. Telkens wanneer die dier te groot geword het vir die huidige kamer, is ’n nuwe, groter een gevorm. Hulle het in dié buitenste kamer geleef en die ander, ouer kamers gebruik om vertikaal te beweeg. Die diere het in honderde soorte en variëteite voorgekom. Hul deursnee het gewissel van minder as ’n sentimeter tot meer as 2,5 meter. Die laaste lewende verwante is die Nautilidae. Ammoniete het die eerste keer in die Laat Siluur hul verskyning gemaak, die Perm-Trias-uitwissing oorleef en in die Mesosoïkum gefloreer. Aan die einde van dié periode (65 miljoen jaar gelede) het die meeste ammoniete uitgesterf, nes die dinosourusse. Die jongste bekende fossiel kom uit Denemarke en behoort tot Hoploscaphites constrictus, wat nog tot sowat ’n half- tot een miljoen jaar gelede voorgekom het. Dié klein bevolkings was egter te min om die ammoniete van ondergang te red.


Hoofletters (Engels: "Capital letters") sluit die alfabetletters A, B, C, ...Z in (ASCII kode 65 tot 90) en sluit a, b, c, … z uit. 'n Sin begin altyd met 'n hoofletter, met uitsondering waar 'n sin met 'n begin, maar dan word die eerste woord na die 'n wel met 'n hoofletter geskryf. Bv. 'n Appel is rooi. Name en vanne van persone Gelowe en hulle volgelinge – bv Christene en Christendom, Moslems en Islam, Hindoes en Hindoeïsme, Boeddhiste en Boeddhisme, ens. Dae van die week – bv Maandag, Dinsdag, ens. Maande van die jaar – bv Februarie, April, Desember, ens. Eerste letter van 'n kolpunt ("bullet") (uitgesluit 'n) Geografiese dinge, ingesluit straatname, stede, dorpe, provinsies, lande, federasies, subkontinente, kontinente, oseane (Atlantiese Oseaan), seë (Middellandse See), mere, riviere, woestyne en berge – bv Kerkstraat, Asië, Bangkok, Kaapstad, Oos-Afrika, Engelse Mere Distrik, Berg Everest, Niagara Valle, Noord-Wes Europa, Oranjerivier, Suidelike Afrika, Jemen, ens.


.um was die Internettopvlakdomein vir die Klein afgeleë eilande van die Verenigde State van Amerika. Dit is geadministreer deur die Klein afgeleë eilande van die Verenigde State van Amerika Register (USMIR). Tot die einde van 2006 was USMIR gehuisves in die Universiteit van Suid-Kalifornië se Inligtingwetenskappe Instituut (USC-ISI), wat die oorspronklike administrateur van .us was voor NeuStar die rol absorbeer het.


La Palma is die verste noordwestelikgeleë eiland van die Kanariese Eilande in die Atlantiese Oseaan langs Afrika. Dit onderskei homself van ander Kanariese Eilande soos Tenerife en Gran Canaria deur die afwesigheid van massa-toerisme. Die eiland ervaar net beskeie ekotoerisme en toeriste (hoofsaaklik stappers) besoek die eiland vir sy pragtige natuurskoon en outentieke eilandkultuur. Wikimedia Commons het meer media in die kategorie La Palma. (en) Toerisme-inligting oor La Palma op Wikivoyage (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


'n Tand (meervoud: tande) is 'n klein, verkalkte, wit struktuur wat in die kake (of monde) van baie gewerweldes voorkom en gebruik word om kos af te breek. Sommige diere, veral roofdiere, gebruik ook tande vir jag of vir verdedigingsdoeleindes. Die wortels van die tande word deur tandvleis bedek. Tande is nie van been gemaak nie, maar eerder van verskeie weefsels van verskillende digtheid en hardheid. 'n belangrike stof is die mineraal hidroksielapatiet. Die sellulêre weefsel wat uiteindelik tande vorm is afkomstig uit die embrioniese kiemlaag, die ektoderm. Die algemene struktuur van tande is soortgelyk by meeste van die gewerweldes, maar daar is 'n aansienlike verskil in hul vorm en posisie. Die tande van soogdiere het diep wortels; hierdie patroon word ook gevind in 'n paar vissoorte en in die krokodilagtiges. In die meeste teleostei visse egter, is die tande verbonde aan die buitenste oppervlak van die been, terwyl dit by akkedisse aan die binneste oppervlak van die kaak geheg is. In kraakbeenagtige visse, soos haaie, is die tande deur taai ligamente aan die hoepels van kraakbeen wat die kakebeen vorm.


'n Oksied is 'n chemiese verbinding wat ten minste een suurstofatoom en een ander element in sy chemiese formule bevat. Metaaloksiede bevat gewoonlik 'n anioon van suurstof in die oksidasietoestand van -2. Die grootste deel van die aardkors bestaan uit vaste oksiede, die gevolg van elemente wat deur die suurstof in die lug of in die water geoksideer word. Amper al die chemiese elemente vorm verbindings met suurstof. Uitsonderings is edelgasse soos helium of neon. Oksiede van goud is bekend, maar hulle is metastabiel. Selfs materiale wat as suiwer elemente beskou word ontwikkel dikwels 'n oksiedlaag. Aluminiumfolie ontwikkel byvoorbeeld 'n dun vel van Al2O3 (dit word 'n passiveringslaag genoem) wat die foelie teen verdere korrosie beskerm. Sekere elemente kan meervoudige oksiede vorm, wat verskil in die hoeveelhede van die element en die suurstof. Voorbeelde hiervan is koolstof, yster, stikstof, silikon, titaan en aluminium. In sulke gevalle word die oksiede onderskei deur die aantal betrokke atome soos in koolstofmonoksied en koolstofdioksied, of deur die element se oksidasiegetal soos in yster(II) oksied en yster(III) oksied.


Die NG gemeente Swartland, met sy middelpunt op die Swartlandse dorp Malmesbury, is die vyfde oudste gemeente van die Nederduitse Gereformeerde Kerk. In 1655 het die eerste blankes, naamlik Jan Wintervogel en ses soldate, die Swartland betree. In 1743, toe heelwat plase reeds in hierdie dele uitgegee is, is baron Van Imhoff op 'n inspeksiereis deur die buitedistrikte diep geskok deur die staat van die godsdiens en die beskawing. Hy kla dat die inwoners van “Zwartland sig aan den godsdiens weynig of niet bekreunende". Op aanbeveling van baron Van Imhoff is die gemeente Swartland as die vyfde gemeente van die NG Kerk op 27 Junie 1745 gestig. Toe het ds. Franciscus le Seuer (leraar van die NG gemeente Kaapstad van 1729 tot 1746) as konsulent die eerste leraar, ds. R.A. Weerman, hier bevestig. Die gemeente het 55 lidmate getel. Ds. Weerman het 'n begin gemaak met die bou van 'n kerk. In 1750 word ds. C.B. Voltelen as die tweede predikant bevestig en gedurende sy vyfjarige verblyf word die pastorie en kerkgebou voltooi. In 1755 het ds. Voltelen en ds. Croeser van Kaapstad standplase omgeruil.


Oos-Europese Tyd (OET) (Engels: EET vir East European Time) is 'n tydsone wat twee ure voor Gekoördineerde Universele Tyd val, met ander woorde UTC+2. Meeste van Oos-Europa val in hierdie tydsone. Hierdie tydsone beslaan die gebied van 22,5° tot 37,5° oosterlengte. Die lande wat Oos-Europese Tyd (slegs in die winter) gebruik is: Bulgarye Egipte Estland Finland Griekeland Israel Jordanië Letland Libanon Litaue Moldowa Oekraïne Palestina Roemenië Siprus (behalwe Noord-Ciprus) Sirië


The Memoirs of a Survivor is 'n distopiese roman deur Doris Lessing wat die eerste keer in 1974 gepubliseer is. Dit is in 1982 verwerk in 'n gelyknamige film met Julie Christie en Nigel Hawthorne in die rolverdeling. Die roman se intrige vind plaas in 'n nabye-toekomstige Verenigde Koninkryk waar die samelewing uitmekaar geval het weens een of ander ongespesifiseerde ramp. Hierdie artikel is ’n saadjie. Voel vry om Wikipedia te help deur dit uit te brei.


Basiliekruid, Thaise basilie of soetbasilie is 'n algemene naam vir die kulinêre plante Ocimum basilicum van die familie Lamiaceae (minte), soms ook bekend as Saint Joseph's Wort in sommige Engelssprekende lande. Basilie is moontlik inheems aan Indië, waar dit reeds vir meer as 5000 jaar gekweek word. Die Griekse skrywers Theophrastus en Dioscorides was deeglik vertroud daarmee. Dit is 'n halfgeharde eenjarige plant, bekend as 'n prominente kulinêre plant in Italiaanse kookkuns, en speel ook 'n belangrike rol in die Suidoos-Asiatiese kookkuns van Indonesië, Thailand, Maleisië, Viëtnam, Kambodja, Laos en Taiwan. Afhangende van die spesie en kultivar, kan die blare 'n bietjie soos anys proe, met 'n sterk, skerp, dikwels soet reuk. Daar is baie variëteite van Ocimum basilicum, asook verskeie verwante spesies of spesiebasters wat ook basiliekruid genoem word. Die tipe wat gebruik word in Italiaanse kos is basiliekruid, in teenstelling met Thaise basilie (O. basilicum var. thyrsiflora), suurlemoenbasilie (Ocimum × citriodorum) en heilige basiliekruid (Ocimum tenuiflorum), wat gebruik word in Asië.


'n Kernoorlog of atoomoorlog is 'n oorlog waarin die strydende partye mekaar met kernwapens aanval. So 'n oorlog het nog nooit plaasgevind nie, maar die moontlikheid daarvan het 'n groot invloed op internasionale politiek. Omdat kernwapens so kragtig is, sal 'n kernoorlog tot grootskaalse en wêreldwye vernietiging lei. Die eerste kernbomme is tydens die Tweede Wêreldoorlog ontwikkel en deur die Verenigde State van Amerika gebruik om Japan tot oorgawe te dwing. Twee bomme is hiervoor ingespan, een op Hirosjima en een op Nagasaki. Tot hede is dit die enigste kernwapens wat in oorlogstyd gebruik is. Die Verenigde State het eerste die tegnologie vir kernwapens ontwikkel, maar enkele jare later het die Sowjetunie ook kernwapens gehad. Tydens die Koue Oorlog was die VSA en Sowjetunie in vyandighede teen mekaar gewikkel. Beide partye het oor talle kernwapens beskik, maar nie een van die partye het kernwapens direk teen die ander land, of teen die ander land se bondgenote, gebruik nie. Beide lande kon totaal deur die ander land se bomme vernietig word. As een party dit sou waag om kernwapens af te vuur, sou die ander party dieselfde kon doen.


Spinnekopjagters is 'n groep insekte wat voorkom in die familie Pompilidae. In Engels staan hulle bekend as die Spider-hunting wasps. Daar is minstens 200 spesies in die familie. Wikimedia Commons het meer media in die kategorie Spinnekopjagters. Wikispecies het meer inligting verwant aan Spinnekopjagters Hierdie artikel is ’n saadjie. Voel vry om Wikipedia te help deur dit uit te brei.


Martha Quest is 'n roman van Doris Lessing wat die eerste keer in 1952 gepubliseer is. Dit is die eerste roman haar The Children of Violence-reeks romans. Hierdie artikel is ’n saadjie. Voel vry om Wikipedia te help deur dit uit te brei.


In die morfologie is 'n allomorf 'n vormvariasie waarin 'n morfeem kan voorkom. Die term kom vanuit die Grieks ἄλλος (allos) wat beteken "ander" of "variante" en μορφή (morfé) wat beteken "vorm". Allomorfe het te make met die variante wat daar van verskillende woordvorme te vinde is. Weens sekere morfologiese of woordvormingsprosesse gebeur dit dat ’n vrye stam binne bepaalde morfologiese kontekste ’n ander fonologiese of skriftelike vorm kan hê. Só ’n veranderde vorm (of variant) staan bekend as ’n allomorf. Dus vorm allomorfie deel van die sentrale bestel van die Afrikaanse morfologie. Verder kan die term allomorf beskryf word as ’n klankwisselvorm wat morfologies verskil in waarde, m.a.w. ’n klankwisselvorm wat ’n morfologiese valensie (MV) het wat verskil van dié van die grondvorm. Bv. die MV van liewer is liewers, liewerse en liewerster. In Afrikaans word allomorfe hoofsaaklik op vier maniere gevorm, naamlik: kenmerkwysiging; ’n agtervoegsel; ’n invoegsel; ’n voegsel. Allomorfvorming m.b.v. kenmerkwysigings is beperk tot individuele items;


'n Mokoro (plaaslik: [mʊkɔrɔ], meervoud: mekoro) is 'n tipe kano wat algemeen op die Okavangodelta in Botswana gebruik word. Dit word oor die delta se vlak water voortgedryf deur daarop te staan en met 'n paal teen die bodem te stoot. Tradisioneel word mekoro gemaak deur die stam van 'n groot, reguit boom uit te hol. Ebbehout, of die stam van 'n worsboom, word meestal hiervoor ingespan. Moderne mekoro word egter toenemend van veselglas vervaardig. Een van die voordele hiervan is dat bedreigde bome behoue bly en nie onnodig afgekap word nie. Safari's op mekoro is gewild onder toeriste wat die gebied se nasionale parke besoek. Daarteenoor is die bote steeds 'n praktiese manier vir die inwoners om oor die moerasse te beweeg. Seekoeie kan hierdie bote met gemak omslaan, wat die mekoro uiters kwesbaar maak. Die seekoeie het na bewering die gedrag ontwikkel nadat mekoro en ander bote vir jagdoeleindes gebruik is. Setswana-English-Setswana Dictionary, Macmillan Botswana, 4th edition Wikimedia Commons het meer media in die kategorie Mokoro.


Die Balk-rubberlip (Plectorhinchus plagiodesmus) is 'n vis wat voorkom in die westelike Indiese Oseaan; aan die ooskus van Afrika vanaf Somalië suidwaarts tot by die noorde van KwaZulu-Natal asook Madagaskar. In Engels staan die vis bekend as die Barred rubberlip. Die vis word tot 90 cm lank en is een van die grootste visse van die rubberlip familie. Die vis is donkergrys tot bruin van kleur. Daar is breë swart en oranje vertikale strepe oor die lyf. Die lippe is groot en geel of oranje. Die oranje strepe verdwyn met tyd. Die visse leef in tropiese strandmere, wortelboom areas en aflandige koraalriwwe in water wat 2 tot 25 m diep is. Hulle is alleenlopers maar kan ook in klein groepies voorkom. Die vis vreet klein vissies en bodemongewerweldes gedurende die dag. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Plectorhinchus plagiodesmus by Fishbase. Wikimedia Commons het meer media in die kategorie Balk-rubberlip.


Die Blougespikkelde tamarin (Anampses caeruleopunctatus) is 'n vis wat voorkom in die Stille Oseaan, die Indiese Oseaan, die Rooisee, Oman en die ooskus van Afrika suidwaarts tot by die suide van KwaZulu-Natal. In Engels staan die vis bekend as die Bluespotted tamarin. Die vis word tot 42 cm lank. Aanvanklik is die onvolwasse vis en die volwasse wyfies oranje-bruin met horisontale rye klein, blou kolletjie smet blou rante op die lyf en vinne. Daar is blou strepe met dun donker rante op die kop; partykeer straal hulle uit vanaf die oë. Die volwasse visse is blou-groen met 'n olyf-groen kop en 'n kenmerkende ligte groen breë streep oor die voorste gedeelte van die lyf. Die klein onvolwasse vissies is lig olyf of bruin kleurig. Die jong vissies maak seegras na deur daarmee saam te dryf, daarom staan hulle ook bekend as die graslipvis. Die vis leef in rotsagtige kus areas en aflandige riwwe in water wat 1 tot 30m diep is, hulle verkies vlakker riwwe waar die water meer onstuimig is. Hulle is alleenlopers, soms kom hulle in pare voor en selfs klein groepies, dan is daar gewoonlik 'n volwasse mannetjie naby.


Rome hou opnuut 'n veldtog teen die Lusitaniërs. Slag van Aquae Sextiae – Marius vernietig die Teutone en Ambrones. Rome and Baetica : Urbanization in Southern Spain c.50 BC-AD 150: Urbanization in Southern Spain c.50 BC-AD 150, Oxford classical monographs, A. T. Fear, Clarendon Press, 1996, ISBN 0-19-159164-5, ISBN 978-0-19-159164-8 General History of Western Nations from 5000 B.C. to 1900 A.D., Emil Reich, Macmillan and Company, Limited, 1908


Sitroensuur is 'n chemiese verbinding. Dit is 'n triprotiese organiese suur met die formule C6H8O7, oftewel C3H4(OH)(COOH)3. Sy soute heet sitrate. Dit is veral bekend as die stof wat suurlemoene 'n suur smaak gee. Die stof kom voor in party vrugte, veral sitrus, maar word ook wêreldwyd in miljoene tonne per jaar vervaardig. Die stof speel 'n groot rol in die biochemie omdat dit onderdeel is van die Krebs-siklus. Diere en ook die mens vervaardig sitroensuur en sitraatione uit vette, proteïene en koolhidrate om energie te verkry uit hierdie voedingstowwe. Sitraatione kan ook ophoop in lewende organismes, water in die natuur en in die grond. Die Arabiese navorser Abu Musa Jabir Ibn Hayyan, ook bekend as 'Geber' het dit waarskynlik ontdek. Carl Wilhelm Scheele het dit in 1784 gesuiwer en gekristalliseer. Liebig het in 1834 gevind dat dit 'n triprotiese suur is met 'n hidroksi-groep. "Avogadro Iowa State U." (in Engels). Geargiveer vanaf die oorspronklike op 4 Mei 2016. Besoek op 21 April 2016. NIST Sander. "Polyprotic acids".


Johannes Theophilus Hahn (Rynse sendingstasie Eben-Ezer, Kaapkolonie 24 Desember 1842 – Johannesburg, Transvaal, 22 Januarie 1905) was handelaar en agent in Suidwes-Afrika, taalkundige en kenner van die Namataal, een van die sewe tale wat hy magtig was. Hahn was die derde kind van die Rynse sendeling Johannes Samuel Hahn en Helene Langenbeck. Hy bring sy eerste ses lewensjare op die sendingstasies Eben-Ezer aan die Kaapse Weskus deur, waarna die gesin in 1848 na Bethanien in Groot-Namakwaland (later Suidwes-Afrika) verhuis. Reeds as kind leer hy die moeilike Namataal soos 'n tweede moedertaal praat. In 1849 word hy vir sy skoolopleiding na Barmen in Duitsland gestuur, die hoofkantoor van die Rynse Genootskap waartoe sy vader behoort. Toe dié in 1852 aftree, keer hy na Barmen terug en kan Johannes weer in sy ouerhuis woon, waar die herinnerings aan die verblyf in Namaland nooit vervaag het nie. Aanvanklik beraam hy planne om as landmeter en kartograaf na SWA terug te keer, maar ná sy beroepsopleiding besluit hy om navorsing onder die Nama te doen, met die gevolg dat hy vir 'n tydperk van vier jaar aan die universiteit in Halle onder die leiding van 'n grondlegger van die vergelykende grammatika van Bantoetale, prof. August Friedrich Pott, in die filologie studeer.


Sint Jorisdag is die feesdag van Sint Joris. Min is bekend oor Sint Joris as historiese persoonlikheid. Daar word aangeneem dat hy in die laat 3de eeu n.C. in 'n edele familie in Kappadosië ('n historiese streek in moderne Turkye) gebore is. Hy het in die voetspore van sy vader gevolg en 'n militêre loopbaan gekies. Later het hy deel van keiser Diocletianus se lyfwagte geword. Toe hy geweier het om by Diocletianus se stelselmatige Christenvervolging betrokke te raak, is hy in 303 self gemartel en in Palestina tereggestel. Ná sy dood is hy as 'n vroeë Christelike martelaar vereer. Sint Jorisdag word deur 'n aantal Christelike kerke en deur verskeie lande en nedersettings, wat Sint Joris as beskermheilige vereer, op 23 April gevier om sy marteldood op dié datum in 303 n.C. te gedenk. As St. George's Day word Sint Jorisdag as die nasionale dag van Engeland en sy kultuur gevier. Sint Joris het in sy leeftyd nooit 'n besoek aan die Britse Eilande gebring nie, maar word sedert die Middeleeue in Engeland as beskermheilige vereer.


Wit mense of blankes is 'n rasseklassifikasie-aanwyser, afhangende van die konteks waarin die voorsate van die Kaukasiese ras na verwys word. Die algemene verwysing na "wit mense" of 'n "wit ras", as 'n groot groep van (hoofsaaklik Europeërs) bevolkings, in teenstelling met "swart" Amerikaners, Amerikaanse Indiane, "kleurlinge" of nie-blankes, het sy oorsprong in die 17de eeu. Dit word vandag veral gebruik as 'n rasse-klassifiseerder in veelrassige gemeenskappe, soos in die Verenigde State van Amerika (wit Amerikaner), die Verenigde Koninkryk (wit Britte), Brasilië (wit Brasiliane), en Suid-Afrika (wit Suid-Afrikaners). Verskeie sosiale samestellings om wit te wees, soos openbare beleid, godsdiens, bevolkingsstatistiek, rassesegregasie, regstellende aksie, bevoorregting, eugenetika, rasse-marginalisering en rassekwotas, is beduidend tot die nasionale identiteit. Sandy Leah O'Higgins Shakespeare Emma Watson Philo T Farnsworth Die term "wit ras" of "wit mense" is in die laat 17de eeu, met die rasgebonde slawehandel en ongelykheid in die Europese kolonies, in die hoofstroom taalgebruik van Europa opgeneem.


Naoyuki Fujita (藤田 直之, Fujita Naoyuki?, 22 Junie 1987 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Hierdie artikel is ’n saadjie. Voel vry om Wikipedia te help deur dit uit te brei.


Henry Mitford Barber (vanaf Mitford-Barberton) (Highlands, Grahamstad, 7 September 1850 – Eldoret, Kenia, 25 Mei 1920) was 'n jagter, ontdekkingsreisiger en sakeman. Die dorp Barberton is na hom en sy broer genoem. Barber was die jongste seun van Frederick William Barber en sy vrou, Mary Elizabeth Bowker. Nadat hy tuis onderrig is, sluit Barber hom in 1870 by sy broer Frederick Hugh Barber op die diamantvelde van Griekwaland-Wes aan, waar hy aansienlike sukses behaal, veral by die Colesberg-koppie. Aangesien hy 'n goeie jagter, 'n uitmuntende skut (hy het die veelgesogte Wimbledon-penning verower) en 'n geesdriftige natuurkenner was, doen hy later mee aan sy broer se jagtogte in die Kalahari en Matabeleland, waar hy tydens sy reise verskeie nuwe soorte vlinders ontdek het, wat later na hom genoem is. Gedurende die jare 1873–'74 verken hy die streke Waterberg en Soutpansberg en later (1876) besoek hy Matabeleland. Eenkeer word hy deur 'n buffel by die Gwaairivier gegaffel waarna sy broer hom drie maande lank sonder hulp verpleeg.


Die Onbevlekte soldaat (Myripristis vittata) is 'n vis wat wydverspreid voorkom in die Stille- en Indiese Oseane asook aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Immaculate soldier. Die vis word tot 20cm groot en is eenvormig rooi-oranje. Die dorsalevinne het wit punte en die anale- en bekkenvinne se rante is wit. Anders as by ander soldaatvisse het die vis nie 'n donker streep agter die kieu-openinge nie. Hulle leef in aflandige rots- en koraalriwwe in water wat 15 tot 80m diep is. Gedurende die dag leef die visse in groot groepe saam naby grotte of rots oorhange. Hulle vreet hoofsaaklik soöplankton en word soms gesien waar hulle onderste bo swem teen grot dakke. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Myripristis-vittata.html


Aorai is ’n berg op Tahiti Nui, die grootste deel van Tahiti in Frans-Polinesië in die suidelike Stille Oseaan. Op ’n hoogte van 2 066 m bo die seevlak is dit die tweede hoogste punt op Tahiti. Aorai is een van drie berge wat Tahiti vermoedelik gevorm het. Die ander twee is Orohena (2 241 m) en Roonui (1 332 m). Aorai op peakbagger.com "Tahiti Background: Geography". Island Hopping from Shore to Shore: A Student Travel Guide to the South Pacific (in Engels). Simon Fraser University. Geargiveer vanaf die oorspronklike op 3 Maart 2016. Besoek op 29 Januarie 2008.


’n Marae (in Maori en Tahitiaans), malaʻe (in Tongaans), malae (in Samoaans) en mālaʻe (in Hawais)) is ’n heilige of vergaderplek wat gebruik word vir godsdiens- en sosiale geleenthede in Polinesiese gemeenskappe. In al dié tale beteken die woord ook "skoongemaakte stuk grond; sonder onkruid, bome, ens." Dit bestaan gewoonlik uit ’n stuk grond wat skoongemaak en met klippe of houtpale omring is, dalk met terrasse wat tradisioneel vir seremonies gebruik is. Soms is daar ’n klip in die middel. (In die kultuur van Paaseiland het die woord ahu ’n sinoniem geword vir die hele marae-kompleks.) In sommige moderne Polinesiese gemeenskappe, soos die Maori van Nieu-Seeland, speel die marae steeds ’n belangrike rol in die alledaagse lewe. In die tropiese deel van Polinesië is die meeste marae egter vernietig of verlate gelos ná die aankoms van die Christendom in die 19de eeu. Sommige is gewild onder argeoloë en toeriste. Die plek waar die marae was, word op die meeste eilande egter nog as heilig (tapu) beskou.